text:
Kapitulo 25
Si Nephi naghimaya diha sa pagkayano—Mga panagna ni Isaias masabtan sa katapusan nga mga adlaw—Ang mga Judeo mamauli gikan sa Babelon, molansang diha sa krus sa Mesiyas, ug pagakatagon ug pagasilutan—Sila ipahiuli kon sila motuo sa Mesiyas—Siya moanhi uná unom ka gatus ka mga tuig human si Lehi mobiya sa Jerusalem—Ang mga Nephite naghupot sa balaod ni Moises ug motuo kang Kristo, kinsa mao ang Usa nga Balaan sa Israel. Mga 559–545 B.C.
1 Karon ako, si Nephi, mosulti og ingon mahitungod sa mga pulong diin ako misulat, nga gipamulong pinaagi sa ba-ba ni Isaias. Kay tan-awa, si Isaias namulong og daghan nga mga butang nga mga amalisud alang sa daghan sa akong mga katawhan sa pagsabut; kay sila wala masayud mahitungod sa matang sa pagpanagna taliwala sa mga Judeo.
2 Kay ako, si Nephi, wala magtudlo kanila sa daghan nga mga butang mahitungod sa mga kinaiya sa Judeo; kay ang ilang mga abuhat mga buhat sa kangitngit, ug ang ilang mga kahimoan mga kahimoan nga salawayon.
3 Busa, ako magsulat ngadto sa akong mga katawhan, ngadto sa tanan niana nga modawat sukad karon niini nga mga butang nga ako misulat, nga sila masayud sa mga paghukom sa Dios, nga sila modangat ngadto sa tanan nga mga nasud, sumala sa pulong diin siya namulong.
4 Busa, patalinghug, O akong mga katawhan, nga sakop sa balay ni Israel, ug pamatia ang akong mga pulong; kay tungod ang mga pulong ni Isaias dili yano nganha kaninyo, bisan niana sila mga yano ngadto sa tanan nga napuno sa aespiritu sa bpanagna. Apan ako mohatag kaninyo og usa ka panagna, sumala sa espiritu nga ania kanako; busa ako managna sumala sa ckayano nga ania nag-uban kanako gikan sa panahon nga ako migawas gikan sa Jerusalem uban sa akong amahan; kay tan-awa, ang akong kalag mahimuot diha sa kayano ngadto sa akong mga katawhan, nga sila unta makakat-on.
5 Oo, ug ang akong kalag mahimuot diha sa mga pulong ni aIsaias, kay ako migawas gikan sa bJerusalem, ug ang akong mga mata nakakita sa mga butang sa mga Judeo, ug ako nasayud nga ang mga Judeo nakasabut sa mga butang sa mga propeta, ug walay lain nga mga katawhan nga nakasabut sa mga butang nga gipamulong ngadto sa mga Judeo sama ngadto kanila, gawas kon sila gitudloan sumala sa mga matang sa mga butang sa mga Judeo.
6 Apan tan-awa, ako, si Nephi, wala magtudlo sa akong mga anak sumala sa kinaiya sa mga Judeo; apan tan-awa, ako, sa akong kaugalingon, nakapuyo sa Jerusalem, busa nasayud ako mahitungod sa mga dapit nga nag-alirong niini; ug ako naghisgot ngadto sa akong mga anak mahitungod sa mga paghukom sa Dios, nga anahinabo taliwala sa mga Judeo, ngadto sa akong mga anak, sumala sa tanan nga gipamulong ni Isaias, ug ako wala mosulat kanila.
7 Apan tan-awa, ako mopadayon sa akong kaugalingon nga pagpanagna, sumala sa akong akayano; diin ako nasayud nga walay tawo nga masayop; bisan pa niana, niana nga mga adlaw nga ang mga panagna ni Isaias matuman ang mga tawo masayud sa pagkatinuod, sa mga panahon nga sila mahinabo.
8 Busa, sila abililhon ngadto sa mga katawhan, ug siya nga nagdahum nga sila dili, ngadto kanila ako makigsulti, ug pugngan ang mga pulong ngadto sa akong bkaugalingon nga mga katawhan; kay ako nasayud nga sila mahimo nga bililhon kaayo ngadto kanila sa ckatapusan nga mga adlaw; kay niana nga adlaw sila makasabut kanila; busa, alang sa ilang kaayohan ako nagsulat kanila.
9 Ug ingon nga ang usa ka kaliwatan analaglag taliwala sa mga Judeo tungod sa kadautan, mao usab nga sila nalaglag gikan sa kaliwatan ngadto sa kaliwatan sumala sa ilang mga kadautan; ug wala pay usa kanila nga nalaglag gawas nga kini bgipanagna ngadto kanila pinaagi sa mga propeta sa Ginoo.
10 Busa, kini gikasulti ngadto kanila mahitungod sa kalaglagan nga modangat diha kanila, diha-diha gayud human sa pagbiya sa akong amahan gikan sa Jerusalem; bisan pa niana, sila nagpatig-a sa ilang mga kasingkasing; ug sumala sa akong pagpanagna sila agilaglag, gawas kanila nga bgidala sa pagkabihag ngadto sa Babelon.
11 Ug karon niini ako namulong tungod sa espiritu nga ania kanako. Ug bisan pa nga sila nadala sila mamauli pag-usab, ug manag-iya sa yuta sa Jerusalem; busa, aipahiuli sila pag-usab ngadto sa yuta sa ilang kabilin.
12 Apan, tan-awa, sila makabaton og mga gubat, ug mga hungihong sa mga gubat; ug sa pag-abut sa adlaw nga ang aBugtong Anak sa Amahan, oo, bisan ang Amahan sa langit ug sa yuta, mopakita ngadto kanila diha sa lawas, tan-awa, sila mosalikway kaniya, tungod sa ilang kadautan, ug katig-a sa ilang mga kasingkasing, ug sa katikig sa ilang mga liog.
13 Tan-awa, sila amolansang kaniya sa krus; ug human siya ipahimutang sa blubnganan sulod sa ctulo ka mga adlaw siya dmobangon gikan sa mga patay, uban ang pagpang-ayo diha sa iyang mga pako; ug tanan kadto kinsa motuo sa iyang ngalan maluwas sa gingharian sa Dios. Busa, ang akong kalag malipay nga managna mahitungod kaniya, kay ako enakakita sa iyang adlaw, ug ang akong kasingkasing mopalambo sa iyang balaan nga ngalan.
14 Ug tan-awa kini mahinabo nga human ang aMesiyas mobangon gikan sa mga patay, ug magpakita sa iyang kaugalingon ngadto sa iyang mga katawhan, kutob sa motuo sa iyang ngalan, tan-awa, ang Jerusalem bpagalaglagon pag-usab; kay pagkaalaot ngadto kanila nga makig-away batok sa Dios ug sa mga katawhan sa iyang simbahan.
15 Busa, ang mga aJudeo bpagakatagon taliwala sa tanan nga mga nasud; oo, ug ang cBabelon usab pagalaglagon; busa, ang mga Judeo pagakatagon pinaagi sa uban nga mga nasud.
16 Ug human sila pagakatagon, ug ang Ginoong Dios mosilot kanila pinaagi sa uban nga mga nasud sulod sa pipila ka mga kaliwatan, oo, gani gikan sa kaliwatan ngadto sa umaabut nga kaliwatan hangtud nga sila madasig sa apagtuo kang Kristo, ang Anak sa Dios, ug sa pag-ula, nga walay kinutuban alang sa tanan nga katawhan—ug kon kana nga adlaw moabut nga sila motuo kang Kristo, ug mosimba sa Amahan sa iyang ngalan, uban ang maputli nga mga kasingkasing ug limpyo nga mga kamot, ug dili na magpaabut pa og lain nga Mesiyas, dan, niana nga panahon, ang adlaw moabut nga kinahanglan gayud nga sila motuo niini nga mga butang.
17 Ug ang Ginoo mopahiluna sa iyang kamot pag-usab sa ikaduha nga higayon aron sa apagpahiuli sa iyang mga katawhan gikan sa ilang pagkawala ug pagkapukan nga kahimtang. Busa, siya mopadayon sa paghimo og usa ka bkahibulongan nga buhat ug usa ka katingalahan taliwala sa mga katawhan.
18 Busa, siya modala sa iyang mga apulong ngadto kanila, kansang mga pulong mao ang bmohukom kanila sa katapusan nga adlaw, kay sila ihatag kanila alang sa katuyoan sa cpagmatuod kanila sa tinuod nga Mesiyas, kinsa gisalikway kanila; ug ngadto sa pagmatuod kanila nga sila dili na magpaabut og lain pa nga Mesiyas nga moabut, kay wala nay moabut, gawas kon kini usa ka mini nga dMesiyas nga mangilad sa mga katawhan; kay usa lamang ang Mesiyas nga gikasulti sa mga propeta, ug kana nga Mesiyas mao siya kinsa isalikway sa mga Judeo.
19 Kay sumala sa mga pulong sa mga propeta, ang aMesiyas moabut bunom ka gatus ka mga tuig gikan sa panahon nga ang akong amahan mibiya sa Jerusalem; ug sumala sa mga pulong sa mga propeta, ug usab sa pulong sa canghel sa Dios, ang iyang ngalan mao si Jesukristo, ang Anak sa Dios.
20 Ug karon, akong mga kaigsoonan, ako mamulong og yano aron dili kamo masayop. Ug ingon nga buhi ang Ginoong Dios nga anagdala sa Israel gikan sa yuta sa Ehipto, ug naghatag ngadto kang Moises og gahum nga siya bmoalim sa mga nasud human sila mapaaki sa malala nga mga bitin, kon sila mopunting sa ilang mga mata ngadto sa cbitin nga siya mipatindog sa ilang atubangan, ug usab mihatag kaniya og gahum nga siya mihampak sa ddagko nga bato ug ang tubig migawas; oo, tan-awa ako moingon nganha kaninyo, nga kini nga mga butang mga tinuod, ug ingon nga buhi ang Ginoong Dios, walay lain nga engalan nga gihatag ubos sa langit gawas nga kini mao si Jesukristo, nga ako misulti, diin ang tawo mahimo nga maluwas.
21 Busa, tungod niini nga hinungdan ang Ginoong Dios nagsaad ngari kanako nga kini nga mga butang diin ako amisulat ampingan ug tipigan, ug ihatag ngadto sa akong binhi, gikan sa kaliwatan ngadto sa kaliwatan, aron ang saad unta matuman ngadto kang Jose, nga ang iyang binhi dili gayud bmamatay samtang ang yuta magbarug pa.
22 Busa, kini nga mga butang mohangtud gikan sa mga kaliwatan ngadto sa kaliwatan samtang magbarug pa ang yuta; ug sila magpadayon sumala sa kabubut-on ug kahimuot sa Dios; ug ang mga nasud nga nag-angkon kanila apagahukman diha kanila sumala sa mga pulong nga nahisulat.
23 Kay kami nagkugi sa pagsulat, aron sa apagdasig sa among mga anak, ug usab sa among mga kaigsoonan, sa pagtuo kang Kristo, ug aron makig-uli sa Dios; kay kami nasayud nga pinaagi sa bgrasya kami maluwas, human sa tanan nga atong cmabuhat.
24 Ug, bisan pa kami mituo diha kang Kristo, kami anaghupot sa balaod ni Moises, ug naglantaw sa umaabut uban ang pagkamakanunayon ngadto kang Kristo, hangtud nga ang balaod matuman.
25 Kay, kay niini nga katuyoan ang balaod gikahatag; busa ang abalaod nahimo nga bpatay ngari kanamo, ug kami nahimo nga buhi diha kang Kristo tungod sa among hugot nga pagtuo; bisan pa niana kami naghupot sa balaod tungod sa mga sugo.
26 Ug kami anaghisgot mahitungod kang Kristo, kami nalipay diha kang Kristo, kami nagsangyaw mahitungod kang Kristo, kami bnanagna mahitungod kang Kristo, ug kami nagsulat sumala sa among mga panagna, nga ang among mga canak mahimo nga masayud sa unsa nga tinubdan sila mahimo nga mangita alang sa dkapasayloan sa ilang mga sala.
27 Busa, kami namulong mahitungod sa balaod aron ang among mga anak mahimo nga masayud sa ka patay sa balaod; ug sila, pinaagi sa pagkasayud sa ka patay sa balaod, molantaw unta sa umaabut ngadto niana nga kinabuhi nga anaa diha kang Kristo, ug masayud sa unsa nga katuyoan ang balaod gikahatag. Ug human ang balaod matuman diha kang Kristo, nga sila dili kinahanglan magpatig-a sa ilang mga kasingkasing batok kaniya sa panahon nga ang balaod kinahanglan mawala na.
28 Ug karon tan-awa, akong mga katawhan, kamo mga atikig og liog nga mga katawhan; busa, ako namulong og yano nganha kaninyo, nga kamo dili masayop sa pagsabut. Ug ang mga pulong diin ako namulong mobarug nga usa ka bpagpamatuod batok kaninyo; kay sila igo na nga cmagtudlo ni bisan kinsa nga tawo sa matarung nga paagi; kay ang matarung nga paagi mao ang pagtuo diha kang Kristo ug dili molimud kaniya; kay sa paglimud kaniya kamo usab naglimud sa mga propeta ug sa balaod.
29 Ug karon tan-awa, ako moingon nganha kaninyo nga ang matarung nga paagi mao ang pagtuo diha kang Kristo, ug dili molimud kaniya; ug si Kristo mao ang Usa nga Balaan sa Israel; busa kamo kinahanglan nga moyukbo kaniya, ug mosimba kaniya uban sa tanan ninyo nga agahum, hunahuna, ug kusog, ug sa tibuok ninyo nga kalag; ug kon kamo mobuhat niini kamo dili gayud isalikway.
30 Ug, tungod kay kini mahimo nga mahinungdanon, kamo kinahanglan nga maghupot sa mga kahimoan ug mga aordinansa sa Dios hangtud ang balaod matuman nga gikahatag ngadto ni Moises.


c: text/html

collection: archivebot

text:
Unsay pagtuo sa Mormons mahitungod sa doktrina sa grasya?
Si propeta Joseph Smith mitudlo ‘Busa kamo gihatagan og kaangayan kalabut sa hugot nga pagtuo ug mga binuhatan, pinaagi sa grasya …’ (tan-awa sa HJS Mga Taga-Roma 4:16). Ang Basahon ni Mormon nagtudlo “Kay kami nagkugi sa pagsulat, aron sa pagdasig sa among mga anak, ug usab sa among mga kaigsoonan, sa pagtuo kang Kristo, ug aron makig-uli sa Dios; kay kami nasayud nga pinaagi sa grasya kami maluwas, human sa tanan nga atong mabuhat” (2 Nephi 25:23). Ang Basahon ni Mormon midugang ‘tanan natong mahimo [mao ang] paghinulsol sa atong tanang mga sala’ (Alma 24:11). Ang propeta sa Basahon ni Mormon nga ginganlan og Lehi mitudlo, “Walay tawo nga makapuyo nga buhi sa atubangan sa Dios, gawas pinaagi sa maayo nga buhat, kalooy, ug grasya sa Balaang Mesiyas. ” (2 Nephi 2:8)
-
Nadja mitubag …
Makalaum ba kita sa tanang butang kon dili pa tungod sa grasya nga gitanyag sa atong Manluluwas nga si Jesukristo? Makiangayon ang Dios - buot ipasabut nga ang Iyang mga balaod makiangayon. Mahangturon kini. Buot ipasabut nga ang Iyang koneksyon ngari kanato makiangayon kanunay, apan nagpasabut sab kini nga kitang Iyang mga anak, mosunod sa makiangayon Niyang mga balaod. Bisan unsa pa nga mga sugo o balaod, ang kaangayan dunay ganti kon sundon, apan silot usab (o sangputanan) kon supakon. Gibayaran ni Jesukristo kini nga mga kalapasan, ug Siya andam nga mobayad sa matag usa nga nakabaton o angayang makadawat niini. Kini nga grasya ihatag depende sa atong paghinulsol, sa dakong kausaban sa kasingkasing, dili na buhaton pag-usab ang nahimong sala. Mao kana ang grasya: kapasayloan (buot ipasabut: dili na mag-antus sa kaugalingon natong kasaypanan ug kamasinupakon) human sa sinsero nga paghinulsol. Pagkatalagsaon nga gasa! Daghan ang ipakita
-
Tom mitubag …
Gusto sa Dios nga atong makab-ot ang kinatibuk-ang potensyal. Gipaanhi kita sa yuta nga may abilidad sa pagpili aron makat-on ta sa paggamit sa atong kabubut-on. Ang paghimo og maayo - pagpili og maayo - importante nga bahin niana nga pagkat-on. Apan kanunay kitang masayop. Ang grasya sa Dios padayong mogiya kanato. Sa laing pagkasulti, nagatuo kami nga “pinaagi sa grasya kami maluwas, human sa tanan nga atong mabuhat.” - 2 Nephi 25, bersikulo 23 Daghan ang ipakita

robotstxt: allowed

filter: keep


text:
Kapitulo 24
Ang mga Lamanite misulong batok sa mga katawhan sa Dios—Ang mga Anti-Nephi-Lehi naglipay diha kang Kristo ug giduaw sa mga anghel—Sila mipili nga mag-antus sa kamatayon kay sa manalipod sa ilang mga kaugalingon—Daghan pa nga mga Lamanite ang nakabig. Mga 90–77 B.C.
1 Ug nahinabo nga ang mga Amalekite ug ang mga Amulonite ug ang mga Lamanite kinsa tua sa yuta sa Amulon, ug usab sa yuta sa Helam, ug kinsa tua sa yuta sa aJerusalem, ug sa katapusan, sa tibuok yuta sa libut niini, kinsa wala makabig ug wala magdala diha kanila sa ngalan nga bAnti-Nephi-Lehi, gikutaw pinaagi sa mga Amalekite ug pinaagi sa mga Amulonite ngadto sa pagkasuko batok sa ilang mga kaigsoonan.
2 Ug ang ilang pagdumot nahimo nga labihan ka mapintas batok kanila, gani hangtud nga sila misugod sa pagsukol batok sa ilang hari, hangtud nga sila midumili nga siya ang mahimo nga ilang hari; busa, sila mialsa batok sa mga katawhan sa Anti-Nephi-Lehi.
3 Karon ang hari mitugyan sa gingharian ngadto sa iyang anak nga lalaki, ug siya mitawag sa iyang ngalan og Anti-Nephi-Lehi.
4 Ug ang hari namatay nianang mao nga tuig nga ang mga Lamanite misugod sa pagpangandam alang sa pakiggubat batok sa mga katawhan sa Dios.
5 Karon sa diha nga si Ammon ug ang iyang mga kaigsoonan ug tanan niadto kinsa miuban kaniya nakakita sa mga pagpangandam sa mga Lamanite aron sa paglaglag sa ilang mga kaigsoonan, sila miadto ngadto sa yuta sa Midian, ug didto si Ammon nakigkita sa tanan niya nga mga kaigsoonan; ug gikan dinhi sila miabut sa yuta sa Ishmael aron sila makahimo og usa ka apanagtigum uban kang Lamoni ug usab uban sa iyang igsoon nga lalaki nga si Anti-Nephi-Lehi, unsa ang ilang buhaton aron sa pagpanalipod sa ilang mga kaugalingon batok sa mga Lamanite.
6 Karon walay usa ka kalag taliwala sa tanan nga mga katawhan kinsa nakabig ngadto sa Ginoo nga moalsa batok sa ilang mga kaigsoonan; dili, sila dili gani mohimo og bisan unsa nga mga pagpangandam alang sa gubat; oo, ug usab ang ilang hari misugo kanila nga dili gayud sila.
7 Karon, kini mao ang mga pulong diin siya misulti ngadto sa mga katawhan mahitungod sa hinungdan: Ako magpasalamat sa akong Dios, akong hinigugma nga mga katawhan, nga ang atong gamhanan nga Dios sa kaayo mipadala niining atong mga kaigsoonan, ang mga Nephite, ngari kanato aron pagsangyaw ngari kanato, ug sa pagpakita kanato sa mga atradisyon sa atong dautan nga mga amahan.
8 Ug tan-awa, ako magpasalamat sa akong gamhanan nga Dios nga siya mihatag kanato og usa ka bahin sa iyang Espiritu aron sa pagpahumok sa atong mga kasingkasing, nga kita nakapasiugda og usa ka kauyonan uban niini nga mga kaigsoonan, ang mga Nephite.
9 Ug tan-awa, ako usab magpasalamat sa akong Dios, nga pinaagi sa pagpasiugda niini nga kauyonan kita nakakita sa atong mga asala, ug daghan sa mga pagbuno diin kita nakabuhat.
10 Ug ako usab magpasalamat sa akong Dios, oo, ang akong gamhanan nga Dios, nga siya mihatag ngari kanato nga aron kita maghinulsol niini nga mga butang, ug usab nga siya amipasaylo kanato sa atong daghan nga mga sala ug mga pagbuno diin kita nakabuhat, ug mikuha sa mga bkasaypanan gikan sa atong mga kasingkasing, pinaagi sa mga matarung nga buhat sa iyang Anak.
11 Ug karon tan-awa, akong mga kaigsoonan, tungod kini lamang ang tanan nga atong mahimo (ingon nga kita ang labing nawala sa tanan nga mga katawhan) aron maghinulsol sa tanan nato nga mga sala ug sa daghan nga mga pagbuno diin kita nakabuhat, ug sa pag-awhag sa Dios sa apagkuha kanila gikan sa atong mga kasingkasing, kay kini ang tanan nga atong mahimo aron makahinulsol sa igo sa atubangan sa Dios nga aron siya mokuha sa atong lama—
12 Karon, akong labing hinigugma nga mga kaigsoonan, tungod ang Dios mikuha sa atong mga lama, ug ang atong mga espada nahimo nga masinaw, busa dili na nato butangan og lama ang atong mga espada uban sa mga dugo sa atong mga kaigsoonan.
13 Tan-awa, ako moingon nganha kaninyo, Dili, atong huptan ang atong mga espada aron sila dili na malamaan uban sa mga dugo sa atong mga kaigsoonan; kay tingali, kon kita molama sa atong mga espada pag-usab sila dili na amahugasan nga mosinaw pinaagi sa dugo sa Anak sa atong gamhanan nga Dios, diin ipaagas alang sa pag-ula sa atong mga sala.
14 Ug ang gamhanan nga Dios adunay kalooy kanato, ug mihimo niini nga mga butang nga mahibaloan ngari kanato nga aron kita unta dili mamatay; oo, ug siya mihimo niini nga mga butang nga mahibaloan ngari kanato sa sinugdanan tungod kay siya naghigugma sa atong mga akalag ingon nga siya naghigugma sa atong mga anak; busa, diha sa iyang kalooy siya miduaw kanato pinaagi sa iyang mga anghel, nga aron ang blaraw sa kaluwasan unta mahimo nga mahibaloan ngari kanato ingon usab ngadto sa umaabut nga mga kaliwatan.
15 O unsa ka maloloy-on ang atong Dios! Ug karon tan-awa, tungod kini lamang ang atong mahimo nga makuha ang atong mga lama gikan kanato, ug ang atong mga espada mahimo nga masinaw, ato sila nga tagoan nga maampingan ang kasinaw, ingon nga usa ka pagpamatuod ngadto sa atong Dios sa katapusan nga adlaw, o niana nga adlaw nga kita pagadad-on aron mobarug sa iyang atubangan aron pagahukman, nga kita wala molama sa atong mga espada sa mga dugo sa atong mga kaigsoonan sukad nga siya mihatag sa iyang pulong ngari kanato ug mihimo kanato nga limpyo pinaagi niini.
16 Ug karon, akong mga kaigsoonan, kon ang atong mga kaigsoonan nagtinguha sa paglaglag kanato, tan-awa, kita motago sa atong mga espada, oo, gani kita molubong kanila sa ilawom sa yuta, aron maampingan ang kasinaw niini, ingon nga usa ka pagpamatuod nga kita wala gayud makagamit kanila, sa katapusan nga adlaw; ug kon ang atong mga kaigsoonan molaglag kanato, tan-awa, kita amoadto sa atong Dios ug maluwas.
17 Ug karon nahinabo nga sa diha nga ang hari nakahimo og pagtapos niini nga mga panultihon, ug ang tanan nga mga katawhan nagkatigum, sila mikuha sa ilang mga espada, ug sa tanan nga mga hinagiban nga gamiton alang sa pagpaagas sa dugo sa tawo, ug sila amilubong kanila sa ilawom sa yuta.
18 Ug kini sila mibuhat, kini ingon sa ilang pagtan-aw nga usa ka pagpamatuod ngadto sa Dios, ug usab ngadto sa mga tawo, nga sila dili agayud mogamit og mga hinagiban pag-usab alang sa pagpaagas sa dugo sa tawo; ug kini sila mibuhat, nagsaad ug bnagpakigsaad uban sa Dios, kay sa magpaagas sa dugo sa ilang mga kaigsoonan sila cmotugyan sa ilang kaugalingon nga mga kinabuhi; ug kay sa mokuha gikan sa usa ka igsoon nga lalaki sila mohatag ngadto kaniya; ug kay sa mogugol sa ilang mga adlaw diha sa katapulan sila maghago pag-ayo uban sa ilang mga kamot.
19 Ug sa ingon kita makakita nga, sa diha nga kini nga mga Lamanite gidala sa pagtuo ug sa pagkasayud sa kamatuoran, sila mga amalig-on, ug gani mag-antus bisan hangtud sa kamatayon kay sa magpakasala; ug sa ingon kita makakita nga sila milubong sa ilang mga hinagiban sa kalinaw, o sila milubong sa mga hinagiban sa gubat, alang sa kalinaw.
20 Ug nahinabo nga ang ilang mga kaigsoonan, ang mga Lamanite, naghimo og mga pagpangandam alang sa gubat, ug misulong ngadto sa yuta sa Nephi alang sa katuyoan sa paglaglag sa hari, ug pagbutang og lain puli kaniya, ug usab sa paglaglag sa mga katawhan sa Anti-Nephi-Lehi gikan sa yuta.
21 Karon sa diha nga ang mga katawhan nakakita nga sila mipadulong na batok kanila sila migawas aron sa pagsugat kanila, ug amihapa sa ilang mga kaugalingon sa ilang atubangan ngadto sa yuta, ug misugod pagtawag sa ngalan sa Ginoo; ug sa ingon sila diha niini nga pagkabutang sa diha nga ang mga Lamanite misugod sa pag-asdang nganha kanila, ug misugod sa pagpamatay kanila pinaagi sa espada.
22 Ug sa ingon nga wala makasugat og bisan unsa nga pagsukol, sila nakapatay og usa ka libo ug lima kanila; ug kita nasayud nga sila mga bulahan, kay sila miadto na aron sa pagpuyo uban sa ilang Dios.
23 Karon sa diha nga ang mga Lamanite nakakita nga ang ilang mga kaigsoonan dili molayas gikan sa ilang mga espada, ni sila molikay paingon sa tuo nga bahin o paingon sa wala, apan nga sila mihigda ug amagpakamatay, ug midayeg sa Dios bisan diha sa akto sa kamatayon ubos sa espada—
24 Karon sa diha nga ang mga Lamanite nakakita niini sila anagpugong gikan sa pagpatay kanila; ug dihay daghan kansang mga kasingkasing bnalooy alang niadto kinsa ilang mga kaigsoonan kinsa nangamatay ubos sa espada, kay sila mihinulsol sa mga butang nga ilang nabuhat.
25 Ug nahinabo nga sila milabay sa ilang mga hinagiban sa gubat, ug sila dili na modala kanila pag-usab, kay sila gisakitan sa mga pagbuno nga ilang nabuhat; ug sila mipaubos ingon sa ilang mga kaigsoonan, misalig diha sa mga kalooy niadto kansang mga bukton gibakyaw aron sa pagpatay kanila.
26 Ug nahinabo nga ang mga katawhan sa Dios giubanan niana nga adlaw pinaagi sa labaw pa nga gidaghanon niadto kinsa gipamatay; ug kadto kinsa gipamatay mga matarung nga mga katawhan, busa kita walay katarungan sa pagduha-duha apan unsa nga sila analuwas.
27 Ug walay usa ka dautan nga tawo nga gipatay taliwala kanila; apan dihay labaw pa sa usa ka libo nga nadala sa kahibalo sa kamatuoran; sa ingon kita makaamgo nga ang Ginoo molihok sa daghan nga mga apaagi alang sa kaluwasan sa iyang mga katawhan.
28 Karon ang labing daghan niadto nga mga Lamanite kinsa mipatay sa daghan kaayo sa ilang mga kaigsoonan mga Amalekite ug mga Amulonite, ang labing daghan mao kinsa mga sumusunod sa akapunongan sa mga bNehor.
29 Karon, taliwala niadto kinsa nagpasakop sa mga katawhan sa Ginoo, awalay usa kinsa mga Amalekite o mga Amulonite, o kinsa mga sumusunod sa kapunongan sa mga Nehor, apan sila mga tinuod nga kaliwat ni Laman ug ni Lemuel.
30 Ug sa ingon kita sa yano makasabut, nga human ang usa ka mga katawhan amalamdagan pinaagi sa Espiritu sa Dios, ug makaangkon og dako nga bkahibalo sa mga butang kabahin sa pagkamatarung, ug unya cmahisalaag ngadto sa pagpakasala ug paglapas, sila mahimo nga dlabaw pa nga magahi, ug sa ingon ang ilang kahimtang mahimo nga labaw ka dautan kay sa wala pa sila masayud niini nga mga butang.


text:
Kapitulo 30
Si Korihor, ang anti-Kristo, mibiay-biay kang Kristo, sa Pag-ula, ug sa espiritu sa panagna—Siya nagtudlo nga walay Dios, walay pagkapukan sa tawo, walay silot alang sa sala, ug walay Kristo—Si Alma nagpamatuod nga si Kristo moabut ug nga ang tanan nga mga butang nagpasabut nga adunay usa ka Dios—Si Korihor nangayo og usa ka timailhan ug naamang—Ang yawa nagpakita kang Korihor ingon nga usa ka anghel ug mitudlo kaniya unsa ang isulti—Si Korihor gitunob-tunoban ug namatay. Mga 76–74 B.C.
1 Tan-awa, karon nahinabo nga human ang mga akatawhan ni Ammon mapahiluna diha sa yuta sa Jershon, oo, ug usab human ang mga Lamanite bmaabug gikan sa yuta, ug ang ilang mga patay gilubong sa mga katawhan sa yuta—
2 Karon ang ilang mga patay wala maihap tungod sa hilabihan sa ilang kadaghan; ni ang mga patay sa mga Nephite maihap—apan nahinabo nga human sila makalubong sa ilang mga patay, ug usab human sa mga adlaw sa puasa, ug pagbangutan, ug pag-ampo, (ug kini sa ikanapulo ug unom nga tuig sa pagmando sa mga maghuhukom ibabaw sa mga katawhan ni Nephi) dihay nagsugod nga kanunay nga kalinaw sa tibuok yuta.
3 Oo, ug ang tanan nga mga katawhan nagsunod sa paghupot sa mga sugo sa Ginoo; ug sila higpit sa pagsunod sa mga aordinansa sa Dios, sumala sa balaod ni Moises; kay sila gitudloan sa bpaghupot sa balaod ni Moises hangtud nga kini matuman.
4 Ug sa ingon ang mga katawhan walay kasamok sa tanan nga ikanapulo ug unom nga tuig sa pagmando sa mga maghuhukom ibabaw sa mga katawhan ni Nephi.
5 Ug nahinabo nga sa pagsugod sa ikanapulo ug pito nga tuig sa pagmando sa mga maghuhukom, dihay kanunay nga kalinaw.
6 Apan nahinabo nga sa kaulahian nga bahin sa ikanapulo ug pito nga tuig, dihay miabut nga usa ka tawo didto sa yuta sa Zarahemla, ug siya aAnti-Kristo, kay siya misugod sa pagsangyaw ngadto sa mga katawhan b 00006000 atok sa mga panagna nga gikasulti pinaagi sa mga propeta, mahitungod sa pag-anhi ni Kristo.
7 Karon walay balaod batok sa usa ka atinuohan sa tawo; kay kini higpit nga supak sa mga sugo sa Dios nga adunay usa ka balaod nga kinahanglan modala sa tawo ngadto sa dili managsama nga mga baruganan.
8 Kay sa ingon nag-ingon sa kasulatan: aPagpili kamo niining adlawa, kang kinsa kamo moalagad.
9 Karon kon ang tawo nagtinguha sa pag-alagad sa Dios, kini iyang kahigayunan; o kaha, kon siya motuo sa Dios kini iyang kahigayunan sa pag-alagad kaniya; apan kon siya dili motuo diha kaniya walay balaod nga mosilot kaniya.
10 Apan kon siya magbuno siya silotan ngadto sa akamatayon; ug kon siya manulis siya usab silotan; ug kon siya mangawat siya usab silotan; ug kon siya manapaw siya usab silotan; oo, alang sa tanan niini nga pagkadautan sila silotan.
11 Kay dihay usa ka balaod nga ang mga tawo pagahukman sumala sa ilang mga kalapasan. Bisan pa niana, walay balaod batok sa tinuohan sa usa ka tawo; busa, ang usa ka tawo silotan lamang alang sa mga kalapasan diin siya nakabuhat; busa ang tanan nga mga tawo anaa sa asama nga mga baruganan.
12 Ug kini nga Anti-Kristo, kansang ngalan mao si Korihor, (ug ang balaod dili makapugong kaniya) misugod sa pagtudlo ngadto sa mga katawhan nga kinahanglan walay Kristo. Ug sunod niini nga paagi siya misangyaw, nag-ingon:
13 O kamo nga gihigtan ubos sa usa ka binuang ug kawang nga paglaum, ngano nga kamo nagyugo sa inyong mga kaugalingon uban sa ingon mga binuang nga mga butang? Ngano nga nangita kamo og usa ka Kristo? Kay walay tawo nga nasayud sa bisan unsa nga moabut.
14 Tan-awa, kini nga mga butang nga inyong gitawag og mga panagna, diin kamo nag-ingon nga gihatag pinaagi sa balaan nga mga propeta, tan-awa, sila mga binuang nga mga tradisyon sa inyong mga amahan.
15 Giunsa ninyo pagkasayud sa ilang pagkatinuod? Tan-awa, kamo dili masayud sa mga butang nga kamo dili amakakita; busa kamo dili masayud nga adunay usa ka Kristo.
16 Kamo naglantaw ug nag-ingon nga kamo nakakita og usa ka kapasayloan sa inyong mga sala. Apan tan-awa, kini mao ang sangputanan sa usa ka nagsalimoang nga hunahuna; ug kini nga pagkabuang sa inyong mga hunahuna moabut tungod sa mga tradisyon sa inyong mga amahan, nga midala kaninyo ngadto sa usa ka tinuohan sa mga butang nga dili mao.
17 Ug daghan pa sa ingon nga mga butang siya misulti ngadto kanila, nagsulti kanila nga walay pag-ula nga gihimo alang sa mga sala sa mga tawo, apan ang matag tawo makasinati niini nga kinabuhi sumala sa panglihok sa tawo; busa matag tawo mouswag sumala sa iyang kinaadman, ug nga ang matag tawo makadaug sumala sa iyang kusog; ug bisan unsa ang buhaton sa tawo dili kalapasan.
18 Ug sa ingon siya misangyaw ngadto kanila, naglingla sa mga kasingkasing sa daghan, nakahimo kanila sa pagpagarbo diha sa ilang pagkadautan, oo, naglingla sa daghan nga mga babaye, ug usab sa mga lalaki, aron sa pagbuhat og malaw-ay nga mga buhat—misulti kanila nga kon ang usa ka tawo mamatay, mao na kana ang katapusan niana.
19 Karon kini nga tawo miadto usab didto sa yuta sa Jershon, aron sa pagsangyaw niini nga mga butang taliwala sa mga katawhan ni Ammon, kinsa usa ka higayon mga katawhan sa mga Lamanite.
20 Apan tan-awa sila labaw pa nga maalamon kay sa kadaghanan sa mga Nephite; kay sila midakop kaniya, ug migapos kaniya, ug midala kaniya sa atubangan ni Ammon, kinsa usa ka halangdon nga pari ibabaw niana nga mga katawhan.
21 Ug nahinabo nga siya misugo nga siya kinahanglan dad-on gawas sa yuta. Ug siya miadto sa yuta sa Gideon, ug nagsugod sa pagsangyaw ngadto kanila usab; ug dinhi siya wala makaangkon og daghan nga kalampusan, kay siya gidakop ug gigapos ug gidala sa atubangan sa halangdon nga pari, ug usab sa labaw nga maghuhukom ibabaw sa yuta.
22 Ug nahinabo nga ang halangdon nga pari miingon ngadto kaniya: Ngano nga ikaw naglibut-libut aron sa pagtuis sa mga paagi sa Ginoo? Ngano nga ikaw nagtudlo niini nga mga katawhan nga walay Kristo, aron sa pagsumpo sa ilang mga kalipay? Ngano nga ikaw nagsulti batok sa tanan nga mga panagna sa balaan nga mga propeta?
23 Karon ang ngalan sa halangdon nga pari mao si Giddonah. Ug si Korihor miingon ngadto kaniya: Tungod kay ako wala magtudlo sa binuang nga mga tradisyon sa inyong mga amahan, ug tungod kay wala ako magtudlo niini nga mga katawhan sa paggapos sa ilang mga kaugalingon ubos sa mga binuang nga mga ordinansa ug mga tulumanon diin gipahimutang pinaagi sa karaan nga mga pari, aron sa pagpahimulos sa gahum ug katungod ibabaw kanila, aron sa pagpabilin kanila diha sa pagkawalay alamag, nga sila dili mopataas sa ilang mga ulo, apan ipaubos sumala sa inyong mga pulong.
24 Kamo miingon nga kini nga mga katawhan gawasnon nga mga katawhan. Tan-awa, ako moingon sila anaa sa pagkaulipon. Kamo nag-ingon nga kadto nga karaan nga mga panagna mga tinuod. Tan-awa, ako moingon nga kamo wala masayud nga sila mga tinuod.
25 Kamo miingon nga kini nga mga katawhan usa ka masalaypon ug usa ka makasasala nga mga katawhan, tungod sa kalapasan sa usa ka ginikanan. Tan-awa, ako moingon nga ang usa ka bata dili masalaypon tungod sa mga ginikanan niini.
26 Ug kamo usab miingon nga si Kristo moabut. Apan tan-awa, ako moingon nga wala kamo masayud nga aduna bay Kristo. Ug kamo usab miingon nga siya pagapatyon alang sa mga asala sa kalibutan—
27 Ug sa ingon kamo midani niini nga mga katawhan sunod sa binuang nga mga tradisyon sa inyong mga amahan, ug sumala sa inyong kaugalingon nga mga tinguha; ug kamo midala kanila sa ubos, ingon nga kini anaa sa pagkaulipon, nga kamo magpatagbaw sa inyong mga kaugalingon uban sa mga kahago sa ilang mga kamot, nga sila dili mangahas sa pagtan-aw uban ang kaisug, ug nga aron sila dili mangahas sa paggamit sa ilang mga katungod ug mga kahigayunan.
28 Oo, sila dili mangahas sa paggamit niana nga ilang kaugalingon basin pa unya sila makapasilo sa ilang mga pari, kinsa miyugo kanila sumala sa ilang mga tinguha, ug midala kanila sa pagtuo, pinaagi sa ilang mga tradisyon ug sa ilang mga damgo ug sa ilang mga kapritso ug sa ilang mga panan-awon ug sa ilang mga tinumo-tumo nga mga misteryo, nga sila gayud, kon sila dili magbuhat sumala sa ilang mga pulong, makasilo og binuhat nga wala mailhi, kinsa sila miingon nga mao ang Dios—usa ka binuhat kinsa wala pa gayud makita o mailhi, kinsa wala pa mahitabo sukad ni mahitabo sa umaabut.
29 Karon sa diha nga ang halangdon nga pari ug labaw nga maghuhukom nakakita sa katig-a sa iyang kasingkasing, oo, sa diha nga sila nakakita nga siya mibiay-biay gani batok sa Dios, sila dili mohimo og bisan unsa nga tubag sa iyang mga pulong; apan sila misugo nga kinahanglan siya gapuson; ug sila mitugyan kaniya ngadto sa mga kamot sa mga opisyal, ug mipadala kaniya ngadto sa yuta sa Zarahemla, nga siya unta dad-on sa atubangan ni Alma, ug sa labaw nga maghuhukom kinsa mao ang gobernador sa tanan nga yuta.
30 Ug nahinabo nga sa diha nga siya gidala sa atubangan ni Alma ug sa labaw nga maghuhukom, siya mipadayon sa sama nga paagi ingon nga siya mibuhat sa yuta sa Gideon; oo, siya mipadayon sa apagpanamastamas.
31 Ug siya mibarug sa pagsulti sa hilabihan ka alanog nga mga pulong sa atubangan ni Alma, ug mibiay-biay batok sa mga pari ug sa mga magtutudlo, nagpasangil kanila sa pagdani sa mga katawhan sunod sa mga binuang nga mga tradisyon sa ilang mga amahan, tungod lamang sa pagpatagbaw diha sa mga paghago sa mga katawhan.
32 Karon si Alma miingon ngadto kaniya: Ikaw nasayud nga kami wala magpatagbaw sa among mga kaugalingon diha sa mga kahago niini nga mga katawhan; kay tan-awa ako naghago gani gikan sa pagsugod sa pagmando sa mga maghuhukom hangtud karon, uban sa akong kaugalingon nga mga kamot alang sa akong panginabuhi, bisan pa sa akong daghan nga mga pagpanaw libut sa yuta aron pagpadayag sa pulong sa Dios ngadto sa akong mga katawhan.
33 Ug bisan pa sa daghan nga mga paghago diin ako mibuhat sa simbahan, ako wala gayud makadawat og ingon ka dako bisan usa ka asenine alang sa akong kahago; ni bisan kinsa sa akong mga kaigsoonan, gawas kon kini anaa sa hukmanan; ug diha kami nakadawat lamang sumala sa balaod alang sa among panahon.
34 Ug karon, kon kami dili makadawat bisan unsa alang sa among kahago diha sa simbahan, unsa ang among makuha sa paghago diha sa simbahan gawas sa pagpadayag sa kamatuoran, nga kami makaangkon og pagmaya diha sa ahingpit nga kalipay sa among mga kaigsoonan?
35 Busa ngano nga miingon ikaw nga kami nagsangyaw ngadto niini nga mga katawhan aron makaangkon og bahandi, nga ikaw, sa imong kaugalingon, nasayud nga kami wala makadawat og bahandi? Ug karon, motuo ba ikaw nga kami naglimbong niini nga mga katawhan, nga nakahimo og ingon nga hingpit nga kalipay sa ilang mga kasingkasing?
36 Ug si Korihor mitubag kaniya, Oo.
37 Ug unya si Alma miingon ngadto kaniya: Motuo ba ikaw nga adunay usa ka Dios?
38 Ug siya mitubag, Dili.
39 Karon si Alma miingon ngadto kaniya: Molimud ba ikaw pag-usab nga adunay usa ka Dios, ug usab molimud ni Kristo? Kay tan-awa, ako moingon nganha kanimo, ako nasayud nga adunay usa ka Dios, ug usab nga si Kristo moanhi.
40 Ug karon unsa ang imong katin-awan nga walay aDios, o nga si Kristo dili moanhi? Ako moingon nganha kanimo nga ikaw wala, gawas sa imong pulong lamang.
41 Apan, tan-awa, ako aduna sa tanan nga mga butang ingon nga usa ka apagpamatuod nganha kanimo nga sila mga tinuod; ug ikaw aduna usab niining tanan nga mga butang ingon nga usa ka pagpamatuod nganha kanimo nga sila mga tinuod; ug ikaw molimud ba kanila? Motuo ba ikaw nga kini nga mga butang mga tinuod?
42 Tan-awa, ako nasayud nga ikaw mituo, apan ikaw gipuy-an uban sa usa ka bakakon nga espiritu, ug ikaw misalikway sa Espiritu sa Dios nga kini mahimo nga walay luna diha kanimo; apan ang yawa adunay gahum ibabaw kanimo, ug siya midala kanimo sa bisan diin, mibuhat og mga paagi nga siya mahimo nga molaglag sa mga anak sa Dios.
43 Ug karon si Korihor miingon ngadto kang Alma: Kon ikaw mopakita kanako og usa ka atimailhan, nga aron ako madani nga adunay usa ka Dios, oo, ipakita ngari kanako nga siya adunay gahum, ug diha ako madani sa kamatuoran sa imong mga pulong.
44 Apan si Alma miingon ngadto kaniya: Ikaw aduna nay igo nga mga timailhan; Ikaw mosulay ba sa imong Dios? Ikaw moingon ba, Ipakita ngari kanako ang usa ka timailhan, nga ikaw aduna sa pagpamatuod sa atanan niini nga imong mga kaigsoonan, ug usab sa tanan nga balaan nga mga propeta? Ang mga kasulatan gibukhad sa imong atubangan, oo, ug ang btanan nga mga butang nagpakita nga adunay Dios; oo, bisan ang cyuta, ug ang tanan nga mga butang nga anaa sa ibabaw niini, oo, ug ang dpaglihok niini, oo, ug usab ang tanan nga mga eplaneta diin naglihok sa ilang naandan nga paagi nagsaksi nga adunay Makagagahum nga Tiglalang.
45 Ug gani ikaw ba naglibut-libut, sa paglingla sa mga kasingkasing niini nga mga katawhan, pagpamatuod ngadto kanila nga walay Dios? Ug gani ikaw molimud ba batok sa tanan niini nga mga saksi? Ug siya miingon: Oo, ako molimud, gawas kon ikaw mopakita kanako og usa ka timailhan.
46 Ug karon nahinabo nga si Alma miingon ngadto kaniya: Tan-awa, ako nagsubo tungod sa katig-a sa imong kasingkasing, oo, nga ikaw mosalikway gihapon sa espiritu sa kamatuoran, aron ang imong kalag malaglag.
47 Apan tan-awa, kini amaayo pa nga ang imong kalag mao ang malaglag kay sa ikaw mao ang paagi sa pagdala sa daghan nga mga kalag ubos ngadto sa kalaglagan, pinaagi sa imong bakak ug pinaagi sa imong mga pulong sa pag-ulog-ulog; busa kon ikaw molimud pag-usab, tan-awa ang Dios mohampak kanimo, nga ikaw mahimo nga amang, nga ikaw dili na makabuka sa imong ba-ba bisan kanus-a, nga ikaw dili na makalimbong niini nga mga katawhan bisan kanus-a.
48 Karon si Korihor miingon ngadto kaniya: Ako dili molimud sa pagkaanaa sa usa ka Dios, apan ako dili motuo nga adunay usa ka Dios; ug ako moingon usab, nga ikaw wala masayud nga adunay Dios; ug gawas kon ikaw mopakita kanako og usa ka timailhan, ako dili motuo.
49 Karon si Alma miingon ngadto kaniya: Kini ako mohatag kanimo alang sa usa ka timailhan, nga ikaw amaamang, sumala sa akong mga pulong; ug ako moingon, nga sa ngalan sa Dios, ikaw maamang, nga ikaw dili na makasulti.
50 Karon sa diha nga si Alma misulti niini nga mga pulong, si Korihor naamang, nga siya dili na makasulti, sumala sa mga pulong ni Alma.
51 Ug karon sa diha nga ang labaw nga maghuhukom nakakita niini, siya mipahiluna sa iyang kamot ug misulat ngadto kang Korihor, nag-ingon: Ikaw nadani ba sa gahum sa Dios? Diha kang kinsa ikaw nagtinguha nga si Alma mopakita sa iyang timailhan? Buot ba ikaw nga siya mosakit sa uban, aron sa pagpakita nganha kanimo sa usa ka timailhan? Tan-awa, siya nakapakita nganha kanimo sa usa ka timailhan; ug karon ikaw molalis pa ba?
52 Ug si Korihor mipahiluna sa iyang kamot ug misulat, nag-ingon: Ako nasayud nga ako amang, kay ako dili makasulti; ug ako nasayud nga walay lain gawas sa gahum sa Dios ang makadala niini ngari kanako; oo, ug ako sa kanunay anasayud nga adunay Dios.
53 Apan tan-awa, ang yawa anaglimbong kanako; kay siya bmipakita ngari kanako diha sa dagway sa usa ka anghel, ug miingon ngari kanako: Lakaw ug kuhaa pagbalik kini nga mga katawhan, kay silang tanan nahisalaag sunod sa usa ka wala mailhi nga Dios. Ug siya miingon ngari kanako: cWalay Dios; oo, ug siya mitudlo kanako niana nga akong kinahanglan isulti. Ug ako mitudlo sa iyang mga pulong; ug ako mitudlo kanila tungod kay sila nakapahimuot ngadto sa dkalibutanon nga hunahuna; ug ako mitudlo kanila, gani hangtud nga ako nakahimo og daghan nga kalampusan, hangtud nga ako sa pagkatinuod mituo nga sila mga tinuod; ug tungod niini nga hinungdan ako nakasanta sa kamatuoran, gani hangtud ako nakadala niining dako nga tunglo ngari kanako.
54 Karon sa diha nga siya misulti niini, siya nagpakilooy nga si Alma moampo ngadto sa Dios, nga ang tunglo unta kuhaon gikan kaniya.
55 Apan si Alma miingon ngadto kaniya: Kon kini nga tunglo kuhaon gikan kanimo ikaw mousab sa pagpalayo sa mga kasingkasing niini nga mga katawhan; busa, kini magpabilin nganha kanimo ingon sa kabubut-on sa Ginoo.
56 Ug nahinabo nga ang tunglo wala makuha gikan kang Korihor; apan siya gisalikway, ug naglibut-libut gikan sa usa ka balay ngadto sa lain nga balay aron sa pagpangayo alang sa iyang pagkaon.
57 Karon ang kahibalo sa unsay nahitabo ngadto kang Korihor namantala diha-diha dayon sa tanan nga yuta; oo, ang pahibalo gipa 00002053 dala pinaagi sa labaw nga maghuhukom sa tanan nga mga katawhan diha sa yuta, nagpahayag ngadto niadto kinsa mituo sa mga pulong ni Korihor, nga sila kinahanglan diha-diha maghinulsol, basin pa unya og ang sama nga mga paghukom modangat nganha kanila.
58 Ug nahinabo nga silang tanan nadani sa pagkadautan ni Korihor; busa silang tanan nakabig pag-usab ngadto sa Ginoo; ug kini nagbutang og katapusan sa kadautan subay sa paagi ni Korihor. Ug si Korihor naglibut-libut gikan sa usa ka balay ngadto sa lain nga balay, nangayo og pagkaon alang sa iyang kabuhian.
59 Ug nahinabo nga samtang siya naglakaw taliwala sa mga katawhan, oo, taliwala sa usa ka mga katawhan kinsa mibulag sa ilang mga kaugalingon gikan sa mga Nephite ug mitawag sa ilang mga kaugalingon ingon nga mga Zoramite; ingon nga gipangulohan pinaagi sa usa ka tawo kansang ngalan mao si Zoram—ug samtang siya naglakaw taliwala kanila, tan-awa, siya gidasmagan ug gitunob-tunoban, gani hangtud nga siya namatay.
60 Ug sa ingon kita makakita sa katapusan kaniya kinsa mituis sa mga paagi sa Ginoo; ug sa ingon kita makakita nga ang ayawa dili bmobulig sa iyang mga anak sa katapusan nga adlaw, apan diha-diha moguroy kanila ngadto sa cimpyerno.


text:
Unsa ang pipila ka mga butang nga nagpamatuod nimo nga dunay Dios?
Ang Dios naghatag og daghang mga ebidensya sa Iyang pagkaanaa. Usa niini mao ang pagpamatuod sa Iyang mga nilalang: “Ang mga langit nagapahayag sa himaya sa Dios; ug ang hawan nagapadayag sa buhat sa iyang mga kamot” (Salmo 19:1). Wala ba ikaw mahibulong nga magtan-aw sa langit sa gabii sa binilyon nga mga bitoon niini? O nagtuon sa makuti nga mga detalye sa dahon o sa usa ka bulak? O natingala sa milagro sa usa ka gamay nga bag-ong masuso? Kining matahum ug komplikado nga mga nilalang wala lang moabut pinaagi sa sulagma. Kini mga nilalang sa Dios, imong Langitnong Amahan. Makapahinumdom kini ninyo sa Iyang pagkaanaa ug sa Iyang gugma alang sa Iyang mga anak. Usa ka karaan nga propeta mipahayag: “Ang tanan nga mga butang nagpakita nga adunay Dios; oo, gani ang yuta … ug ang paglihok niini, oo, ug usab ang tanan nga mga planeta diin naglihok sa ilang naandan nga paagi nagsaksi nga adunay Makagagahum nga Tiglalang” (Basahon ni Mormon, Alma 30:44).
-
Ian Harvey mitubag …
Gilibutan kita sa mga ebidensya. Tingali ang pinakaklaro mao ang normal nga saykol sa kinabuhi dinhi sa yuta ug unsay makuha nato gikan niini. Natawo kita, milambo isip mga bata ug mga batan-on ug sa kadugayan miabut sa punto nga magsugod sa pagpanarbaho. Dayon magminyo kita ug magkaanak. Ang mga ang-ang sa tinuoray nga paningkamot sa pagsangkap ug pagbarug sa kaugalingon, pagminyo, ug ang pagkaginikanan makahatag og walay kinutuban nga mga oportunidad kanato sa pagkat-on ug mahimong maalamon. Ang ulahi nga mga ang-ang sa kinabuhi diin kita magkatigulang, magkasakit lakip ang kamatayon sa daghang minahal, ug kita sa kadugayan usab mamatay naghatag og panglantaw nga nagsangkap og kaalam ug kalooy. Akong pagtuo nga kini nga mga kasinatian ug kalamboan dili aron makawang lang. Nagatuo ako nga kabahin kini sa atong katuyoan dinhi sa yuta. Nagatuo ako nga dunay kinabuhi human sa kamatayon ug ang atong mga kasinatian dinhi sa yuta makatabang natong mas maandam niini. Daghan ang ipakita
-
Tom mitubag …
Kon mag-hike ka sa walay klarong agianan, tingali nakakita ka og timaan sa gamayng dalan - hapsay nga pagkahan-ay nga mga bato nga gibiyaan sa laing tig-hike. Kon makakita og ingon ka maayong pagkalinya, dali kang makaingon nga gihimo ni sa tawong maalamon, wala ni ipang-itsa lang. Sa samang paagi, ang katahum ug kayano sa kinaiyanhong balaod padayong naghatag kanako og impresyon nga gidesinyo kini sa usa nga labihan ka maalamon - dili sa partikular nga mga sumbanan ug pagkahimo nga makita sa atong palibut, apan sa sukaranang pamalaod nga labihan ka nindot nga maoy nakahimo niini. Isip scientist, akong natun-an giunsa sa pagpasabut sa physics ang kaimportante sa dagkong molecules sa kinabuhi, ug sa unsang paagi ang mga baruganan sa ebolusyon magamit sa pagmugna og sulbad sa komplikadong mga problema. Tanan kini nga mga kasinatian naglig-on sa akong gituohan. Daghan ang ipakita


text:
You are using an outdated and unsupported browser. For a better experience, please upgrade to the latest version of FireFox, Chrome, Safari, Opera, or Internet Explorer. Thanks! [close]
Ang kalipay gumikan sa bag-ong kinabuhi nga gihatag pinaagi sa sakripisyo ni Jesukristo dili kay litukon lamang pinaagi sa mga pulong. Kini nga serye sa animated nga mga GIF tin-aw nga maghulagway kon unsay posible sa atong kinabuhi tungod ni Jesukristo.
Mga Taga-Efeso 4:32—Magmapuanguron kamo ang usa ngadto sa usa, mga malulot ug kasingkasing, nga magpinasayloay kamo ang usa sa usa, maingon nga kamo gipasaylo sa Dios tungod kang Kristo.


text:
Kinsa ang propeta sa Mormon karon?
Ang Dios mitawag og mga propeta sa paggiya sa Iyang Simbahan sa atong panahon, sama sa Iyang gihimo sa karaan. Ang propeta karon mao ang Presidente sa Ang Simbahan ni Jesukristo sa mga Santos sa Ulahing mga Adlaw nga si Russell M. Nelson. Gitabangan siya sa duha ka mga magtatambag—Dallin H. Oaks ug Henry B. Eyring. Ang tulo, mao ang Unang Kapangulohan sa Simbahan (sama nila ni Pedro, Santiago, ug Juan human sa kamatayon ni Kristo).
Ang tanang mga miyembro sa Unang Kapangulohan ug Korum sa Napulog Duha ka mga Apostoles mga apostoles ug mga propeta. Ang mga Apostoles karon mao sila si:
- M. Russell Ballard
- Jeffrey R. Holland
- Dieter F. Uchtdorf
- David A. Bednar
- Quentin L. Cook
- D. Todd Christofferson
- Neil L. Andersen
- Ronald A. Rasband
- Gary E. Stevenson
- Dale G. Renlund
- Gerrit W. Gong
- Ulisses Soares
-
Judy mitubag …
Tingali alang nako, ang pangutana kinahanglang mabasa nga, “Kinsa ang propeta karon?” Si Thomas S. Monson, ug wala ko magtan-aw kaniya nga propeta lang sa mga Mormon. Oo, usa siya ka Mormon, apan siya ang propeta sa tibuok kalibutan, dili lang sa mga Mormon. Daghan ang ipakita
-
Sally Anne mitubag …
Ang propeta sa simbahan mao si Presidente Monson Daghan ang ipakita
-
Mia mitubag …
Ang propeta karon si Thomas S. Monson. Maalamon siya ug mahigugmaong tawo nga gigiyahan sa Espiritu sa Dios. Ang iyang tambag ug pagpamatuod mitandog sa akong kasingkasing uban sa Espiritu ug mipanalangin sa akong kinabuhi. Daghan ang ipakita


text:
Feeling knight in shining armor ka boyyy??
Ni react ka sa comment ni adet tas nagpdunggog ka what do u expect from us di mi mu rebut? Excuse me naa ka atong panahona na gi daot mig taman anang uyab nimo? Para kana lang na comment naa ba shay nadunggog sa amoa panahon nakbalo mi saiyang pag daot samo?
-
New conversation
-
OH SIGE SCREENSHOT MGA ALIPORES MALIPAY JUD KOOOO PROMISE!! KALAGON UNTA KA SA KALAG SA AKONG ATE NA IMONG GILIBAK MASKI PATAY NA! Pati parents namo gilibak kalioy jud nimo ghorl!!!Show this thread
-
Ayaw mi hagita kay di mi muback out nimo wa pa bya mi katubag sa tanan pang daot nimo sa amoa! PA VICTIM NASAD KA DIHA KA HAWD!!!!Show this thread
End of conversation
-
Loading seems to be taking a while.
Twitter may be over capacity or experiencing a momentary hiccup. Try again or visit Twitter Status for more information.


text:
The Tower of Babel (Genesis 11: 1-9)
Binisaya (Cebuano)
- Ug ang tibook nga yuta may usa lamang ka sinultihan, ug usa usab
ka pinulongan.
- Ug nahitabo sa mipanaw sila sa sidlakan, hingkaplagan nila ang
usa ka patag sa yuta sa Shinar ug didto mingpuyo sila.
- Ug sila nasig-ingon ang usa ug usa: Umari kamo. Magbuhat kita ug
tisa ug pagbahon ta ug maayo. Ug sila may tisa nga gigamit nga alili
sa bato, ug may salong nga alili sa apog.
- Ug ming-ingon sila: Umari kamo. Magbuhat kita alang kanato ug usa
ka lungsod ug usa ka torre nga ang iyang ibubungan moabut sa langit,
ug kita magbuhat alang kanato ug usa ka ngalan, kay tingali unya kita
pagpatlaagon sa halayo sa tibook nga nawong sa yuta.
- Ug nanaug si Jehova sa pagtan-aw sa lungsod, ug sa torre nga gitukod
sa mga anak sa mga tawo.
- Ug miingon si Jehova: Ania karon, sila usa lamang ka lungsod ug
may usa lamang ka pinulongan silang tanan, ug kini mao ang ginasugdan
nila sa pagbuhat; ug karon walay bisan unsa nga magapugong kanila
sa ilang ginahunahuna nga buhaton.
- Umari kamo, manganaug kita, ug lahugayon nato ang ilang mga sinultihan,
aron sila dili na makasabut sa sinultihan sa usa ug usa.
- Busa, gipapatlaag sila ni Jehova sa halayo ngadto sa ibabaw sa
nawong sa tibook nga yuta; ug gibiyaan nila ang pagtukod sa lungsod.
- Tungod niini ang ngalan niadto gitawag Babel; kay didto gilahugay
ni Jehova ang sinultihan sa tibook nga yuta. Ug gikan didto gipapatlaag
sila sa nawong sa tibook nga yuta.
Information about Cebuano |
Phrases |
Numbers |
Tower of Babel
Tower of Babel in Philippine languages
Ata Manobo,
Balangao,
Bantoanon,
Bikol,
Bontoc,
Cebuano,
Cuyono,
Hiligaynon,
Iloko,
Ifugao,
Isnag,
Itawis,
Kagayanen,
Kankanaey,
Kapampangan,
Keley-i,
Kinaray-a,
Malaweg,
Maranao,
Matigsalug Manobo,
Pangasinan,
Pangutaran Sama,
Sarangani Blaan,
Sarangani Manobo,
Southern Kalinga,
Tagabawà,
Tagalog,
Tagbanwa,
Tuwali,
Waray-Waray,
Western Bukidnon
Other Tower of Babel translations
By language |
By language family
[top]
Why not share this page:
Learn languages for free on Duolingo
If you like this site and find it useful, you can support it by making a donation via PayPal or Patreon, or by contributing in other ways. Omniglot is how I make my living.
Note: all links on this site to Amazon.com, Amazon.co.uk and Amazon.fr are affiliate links. This means I earn a commission if you click on any of them and buy something. So by clicking on these links you can help to support this site.
[top]


text:
Sa pagsiguro nga dili makahatag og problema ang teknolohiya sa Espiritu sa inyong leksyon, i-download pagsayo ang mga video imbis magsalig sa koneksyon sa Internet sa inyong mga meetinghouse.
Limitado ang bandwidth sa mga meetinghouse, nga gamiton sa tibuok ward sa posibilidad nga magdungan ang mga mogamit. Makapahunong kini sa video, nga mahimong bati ang pagtan-aw niini.
Pag-download sa Video
Pagpasalida sa Video
- Pagkonektar sa mga Mobile Device ngadto sa TV
- HDMI Cable Option
- Composite Adapter Option
- VGA Adapter Option
- Pagpasalida sa Video
- Ubang mga Paagi
- Western Digitial TV Media Player
- Pagpangayo og Tabang
Pag-download sa Video
I-download ngadto sa Laptop Computer
Tungod kay kadaghanan sa mga laptop adunay igong gidak-on nga screen alang sa mga sakop sa inyong klase, ang mga laptop makahatag og labing sayon nga paagi sa pagpasalida sa video sa inyong klase. Alang sa mas dagko nga mga klase, ikonsiderar ang padugang og mga computer speaker aron mokusog ang tingog.
Sa pag-download og video sa inyong computer, buhata ang mosunod:
- Sa inyong laptop, i-klik ang video link.
- Kon mag-load na ang video, makita ninyo ang Download link. I-klik ang Download.
- Pagpili sa gidak-on nga gusto ninyong i-download. Dagko nga mga file mas dugay i-download, pero mas nindot ang kalidad sa video. Kon nagplano kamo nga ibalhin ang video ngadto sa Android o Apple smartphone, likayi ang opsyon nga 1080p (kon duna), tungod kay kini nga format haum sa inyong smartphone.
- Kamo dunay opsyon sa pag-usab sa pangalan sa file ug sa pagpili asa kini i-save. Kon mao, usba ang pangalan sa file nga butang nga mahinumduman ug i-save kini sa sayon nga dapit. Dayon i-klik ang Save.
Kon ang inyong computer dili mohatag og opsyon sa pagpili asa kini i-save, ang file sa kasagaran na-download ngadto sa inyong Downloads folder. Makita ninyo ang Downloads folder sa Windows 7 pinaagi sa pagklik sa Start button ug pag-type og Downloads. Sa Windows XP, iklik ang Start ug adto sa My Documents sa pagpangita sa Downloads folder. Sa Mac, iklik ang Finder ug dayon iklik ang user name aron makita ang Downloads folder.
Sa pagpasalida sa video, iklik og kaduha ang file. Ang inyong computer mo-load sa video player ug magsugod sa pagpasalida sa video.
I-download ngadto sa Tablet o Smartphone
Apple
Kon kamo dunay Apple iPad o iPhone, ma-download ninyo ang videos nganha sa inyong device ug dayon ipasalida kini diha sa klase—gikan sa device mismo, o pinaagi sa pagkonektar sa inyong device ngadto sa TV pinaagi sa adapter. Kamo adunay duha ka opsyon sa pag-download sa mga video: pinaagi sa Gospel Library app, o pinaagi sa pagbalhin sa mga video gikan sa inyong computer ngadto sa mobile device ginamit ang USB cable.
Kon wala pa ninyo ma-download ang Gospel Library app, pangitaa una ug i-install ang app gikan sa app store sa inyong device.
Sa pag-download sa mga video pinaagi sa Gospel Library, buhata ang mosunod:
- Tungod kay ang mga video file dagko (20 ngadto sa 30 MB kada usa), i-download kini nga mga video pinaagi sa wifi network kay sa cellular network. Sa pag-turn on wifi, pindota ang Settings, turn wifi on, ug connect to a network.
- Pindota ang app home button aron makaadto sa Gospel Library app home.
- Adto sa Manage Library > Videos ug dayon sa seksyon nga inyong gustong tan-awon.
- Pindota ang video nga inyong gustong i-download. Kon na-download na ang video, ang green arrow mausab ngadto sa red circle.
Pahinumdom: Sa pagpasalida sa mga video files nga inyong gi-download, kinahanglang inyong ipasalida ang mga video gikan sa seksyon sa library sa Video, sumala sa paagi sa ubos.
- Pindota ang app home button aron mobalik ngadto sa Gospel Library app home.
- Adto sa Videos ug dayon ngadto sa seksyon nga adunay video nga gusto ninyong ipasalida.
- Pindota ang video nga gusto ninyong ipasalida.
Sa pagbalhin sa mga video nga inyong na-download sa inyong computer nganha sa inyong iPad o iPhone pinaagi sa USB cable, buhata ang mosunod:
Pahinumdom: Kini nga mga instruksyon alang sa iPhone 4s nga dunay iOS 6 ginamit ang iTunes 11. Ang mga paagi magkalahi depende sa mga device ug mga bersyon. Kon kamo walay pinakabag-ong bersyon sa iTunes (nga gikinahanglan sa pagbalhin sa mga file nganha sa inyong device), adto sa http://www.apple.com/itunes ug i-download kini. Sa pag-update sa inyong iPhone’s operating system ngadto sa iOS 6, ikonektar ang inyong iPhone sa inyong computer ginamit ang USB cable. Sa iTunes Summary tab, iklik ang Check for Update ug i-install ang update.
- Launch iTunes.
- Sa walang bahin sa ibabaw sa iTunes, pilia ang Movies gikan sa drop-down menu.
- Sa tunga-tunga nga mga tabs, iklik ang Home Videos.
- I-drag ang mga video nga inyong na-download sa inyong computer ngadto niining lugar sa iTunes.
- Ikonektar ang inyong iPhone o iPad sa inyong computer pinaagi sa USB cable. Ang iTunes moila sa inyong device ug mopakita sa iPhone o iPad tab sa ibabaw nga bahin sa tuo.
- Iklik ang iPhone o iPad button aron sa pag-manage sa media sa inyong device.
- Iklik ang Movies tab.
- Pilia ang Sync Movies check box.
- Pilia ang check box tupad sa movies nga gusto ninyong i-sync. (Hinumdumi nga kon inyong i-sync ang tanang mga video, makakuha kini og dakong lugar sa inyong device.)
- Iklik ang Sync.
Sa iOS 6, ang mga video mo-sync ngadto sa Videos app sa inyong iPhone. Kon dili ninyo makita kini nga app, adto sa inyong home screen, i-swipe padulong sa tuo ug i-type ang “mga video” sa pagpangita sa app.
Android
Kon kamo dunay Android tablet o smartphone, ma-download ninyo ang mga video nganha sa inyong device ug dayon ipakita ang video sa klase—gikan sa device mismo, o pinaagi sa pagkonektar sa inyong device ngadto sa TV pinaagi sa adapter. Kamo adunay duha ka opsyon sa pag-download sa mga video: pinaagi sa Gospel Library app, o pinaagi sa pagbalhin sa mga video gikan sa inyong computer ngadto sa mobile device pinaagi sa USB cable.
Kon wala pa ninyo ma-download ang Gospel Library app, pangitaa pag-una ug i-install ang app gikan sa app store sa inyong device.
Sa pag-download sa mga video pinaagi sa Gospel Library, buhata ang mosunod:
- Tungod kay ang mga video file dagko (20 ngadto sa 30 MB kada usa), i-download kini nga mga video pinaagi sa wifi network kay sa cellular network. I-turn on ang wifi sa inyong device.
- Pindota ang app home button aron makaadto sa Gospel Library home screen.
- Pangitaa ang seksyon nga dunay mga video nga gusto ninyong i-download.
- Pindota ang link sa video.
- Pindota angDownload.
Ang video nag-download sa inyong device. Sa pagribyu sa lista sa na-download nga mga video, pindota ang menu button, ug pindota ang Manage Media.
Sa pagbalhin sa mga video nga inyong na-download sa inyong computer nganha sa inyong tablet o smartphone sa USB cable, buhata ang mosunod:
- Sa usa ka computer, i-download ang tanang mga video nga inyong gikinahanglan.
- I-konektar ang inyong computer nganha sa inyong device pinaagi sa inyong micro-USB cable.
- Sa inyong computer, iklik ang Start button (walang bahin sa ubos) ug dayon iklik ang Computer. Ang inyong device makita sa Portable Devices section.
- Iklik og kaduha ang inyong device ug pangitaa ang storage area.
- Paghimo og bag-ong folder, sama sa “Church Videos.” (Sa paghimo og bag-ong folder, right-click ug pilia ang New > Folder.)
- I-drag ang mga video file nga inyong gi-download nganha sa mga folder nga inyong gihimo, ug dayon hulata nga i-sync sa inyong device. (Ang Sync progress makita diha sa screen sa inyong mobile device.)
- Iklik ang Home button sa device ug i-launch ang My Files o Files app.
- Ginamit ang My Files app, pangitaa ang folder nga inyong gibutangan sa mga video. Dayon pindota ang video sa pagpasalida niini.
Pahinumdom: Kon dili ninyo makita ang My Files app (ang Kindle Fire nga mga device wala niini), adto sa inyong app store sa device ug pangitaa ug i-install ang file explorer program sa pagpangita sa mga file. (Pangitaa ang general term “file explorer” aron makita ang lista sa posible nga mga app, ug i-download ug i-install.)
Paghimo og DVD
Laing opsyon mao ang pagbalhin sa na-download nga mga video ngadto sa usa ka DVD ug ipasalida ang file pinaagi sa DVD player.
Hinumdumi nga ang kadaghanan sa mga computer adunay kapabilidad sa pag-burn og mga file ngadto sa DVD, ang DVD player sa inyong meetinghouse dili maka-auto-play sa mga file gawas kon ang DVD adunay menu aron makapangita ug makapili mo sa file. Busa, dili lamang ninyo i-burn ang file ngadto sa DVD, kinahanglang usab nga mohimo kamo og menu alang sa DVD. Magkinahanglan kamo og DVD burning software sa paghimo niini nga menu.
Dugang pa, kinahanglan kamong mopili sa eksaktong matang sa DVD alang sa DVD player sa inyong meetinghouse. Kinahanglan kamong mogamit og video DVD kay sa data DVD. Sa dili pa mag-burn og usa ka DVD, pangita og eksakto nga model sa DVD player ug konsultaha ang manwal alang sa matang sa burned DVDs nga mosalir sa inyong player.
Ang Simbahan walay piho nga mga rekomendasyon alang sa DVD software—daghang software packages makahimo niini.
Kon dunay DVD, sayon mapasalida sa mga magtutudlo ang DVD diha sa meetinghouse TV/DVD player aron ipakita ang sulod niini sa ilang mga klase.
Pagpasalida sa Video
Pagkonektar sa Mobile Devices ngadto sa TV
Kon na-download na ninyo ang mga video sa inyong device, kamo dunay duha ka mga opsyon sa pagpasalida niini sa inyong klase.
- Ipasalida gikan sa mobile device mismo. Kon gamay ra ang inyong klase nga mahimong makakita ug makadungog sa video gikan sa inyong mobile device, nindot. Papunduka sila ug patan-awa sa video niana nga paagi.
- Ikonektar ang inyong device ngadto sa usa ka TV. Alang sa dagko nga mga klase, kinahanglan nga inyong ikonektar ang inyong tablet o smartphone ngadto sa usa ka TV aron ang mga estudyante makakita ug makadungog sa video. Inyong makonektar ang inyong device pinaagi sa HDMI o mga composite cable, depende sa unsay naa ninyo.
HDMI Cable Option
Kon kinahanglan kamong mokonektar sa inyong device ngadto sa usa ka TV, tan-awa una kon ang TV sa inyong meetinghouse duna bay HDMI port (komon na kini sa mga flat-screen LCD TV). Ang HDMI port mao ang labing sayon nga paagi sa pagpasalida sa mga video gikan sa inyong device.
Kon ang inyong TV adunay HDMI port, magkinahanglan kamo og HDMI cable ug, kon naggamit kamo og iOS, magkinahanglan og adapter, aron makonektar ang inyong device ngadto sa HDMI port.
Ang mga Android device sa kasagaran adunay built-in nga mga mini-HDMI port. Kon mao kana ang inyong device, magkinahanglan ra kamo og HDMI (usa ka HDMI mini connector sa usa ka tumoy, ug regular HDMI connector sa laing tumoy) sa pagkonektar niini ngadto sa inyong TV.
Ang mga Apple device magkinahanglan og adapter, kay kini walay built-in nga mga mini-HDMI port. Ang adapter alang sa iPhone i-plug sa inyong main charging/synchronizing port. Dayon inyong ma-plug ang regular HDMI cable ngadto niini (wala na kinahanglana ang mini HDMI cable).
Sa pagpangita niini nga mga adapter, pangita sa online ginamit ang phrase sama sa “Connect iPhone 4s to HDMI” o “Connect Android device to HDMI.” Ang eksakto nga adapter nga inyong gikinahanglan magdepende sa inyong device.
Hinumdumi nga ang Apple adapter wala pay HDMI cable. Kon magkinahanglan mo og HDMI cable, dugang kini nga gasto.
Composite Adapter Option
Kon ang TV sa inyong meetinghouse mga CRT (Cathode-Ray-Tube) nga mga TV ug walay mga HDMI port, magkinahanglan mo og composite adapter — kanang makakonektar sa pula, dalag, ug puti nga mga port sa CRT TV.
Ang mga adapter alang sa mga composite port anaa usab alang sa mga iOS device ug sa pipila usab ka mga Android device. (Pangita sa online ginamit ang phrase sama sa “Connect iPhone 4s ngadto sa CRT TV” o alang sa Android, “Connect Micro USB ngadto sa composite.”)
Kining duha ka matang sa mga adapter mokabat og $30. Ang mga adapter mopakita sa inyong sa display sa smartphone o tablet ngadto sa monitor sa TV.
VGA Adapter Option
Kon inyong ikonektar ang usa ka laptop ngadto sa TV sa meetinghouse, magkinahanglan usab kamo og adapter. Kon ang inyong laptop adunay HDMI port ug ang TV usab sa inyong meetinghouse, gamita kini nga opsyon.
Kon VGA port ra ang naa ninyo (pareho ra nga port ang inyong gamiton sa pagkonektar sa inyong laptop ngadto sa monitor), magkinahanglan kamo og VGA adapter nga makakonektar sa HDMI port sa TV sa inyong meetinghouse, o VGA adapter nga makakonektar sa composite input o, sama sa miaging screenshot, ang VGA port sa inyong TV.
Pagpasalida sa Video
Kon makonektar na ang inyong adapter sa inyong monitor sa TV, kinahanglang ninyong pilion ang input alang sa inyong TV. Pangitaa ang input button ug pislita kini aron sa pagpili sa matang sa input nga inyong gamiton, sama sa HDMI.
Kon makonektar na ang input sa TV sa inyong device, ang monitor mopasalida sa video nga inyong gipasalida sa inyong device. Kadaghanan sa mga Android device direktang mopakita sa salida sa video. Sa mga Apple device, inyong makita ang TV Connected screen.
Kon dili ninyo makita kining TV Connected screen, ang input sa TV monitor wala makonektar sa inyong device. I-unplug ang inyong adapter, hulat og pipila ka segundo, ug dayon i-plug kini pagbalik. Siguroha nga ang mga kable maayo pagkabutang. Kon nakaproblema gihapon kamo, susiha pag-usab ang TV aron sa pagsiguro nga inyong napili ang eksakto nga input.
Kon malampuson kamong nakakonektar sa video, apan mohunong ang video og dugay, ang video mode sa inyong device tingali mo-expire na. Kon mao kana, i-unplug ang adapter ug dayon i-plug kini pag-usab aron mosugod pag-usab ang video mode.
Ubang mga Paagi
Mahimo kamong mogamit og ubang mga paagi sa pagpasalida sa video sa inyong klase. Aniay pipila ka mga alternatibo:
Mga TV nga dunay mga USB Ports Nga Adunay Video Playback
Kon ang inyong TV adunay USB drive nga makahimo og video playback, ma-download ninyo ang mga video ngadto sa usa ka USB drive ug itaod ang USB drive direkta ngadto sa TV.
Hinoon, hibaloi nga walay video playback ang kasagaran nga mga USB port sa mga TV sa meetinghouse. Kasagaran sa mga USB port magpakita lang og slide show sa mga litrato.
Sa pagpadayon, ang mga TV nga dunay mga video-playback USB kasagaran mao ang irekomendar nga solusyon diha sa mga meetinghouse. Hinoon, ang saykol sa pag-ilis og mga TV sa meetinghouse mga 15 ka tuig, mao nga ang mga meetinghouse tingali taud-taod na nga adunay daghang mga matang sa mga TV.
Western Digitial TV Media Player
Ang ubang mga stake nga dunay mga CRT TV namalit og mga Western Digital TV media player (WD TV) nga modawat og USB input. Ang WD TV media player (nga wala kaabut og $100) adunay composite ug HDMI output. Ang mga tiggamit makapangita sa mga file diha sa USB stick pinaagi sa remote control nga nag-interact sa player. Mao kini ang usa ka paagi nga ang mga stake nga dunay mga CRT TV makahatag og sayon nga paagi alang sa mga magtutudlo sa pagpasalida sa video ginamit ang mga USB drive.
Gani, ang mga stake nga naggamit niini nga opsyon mahimong mobilin sa USB stick diha sa device aron nga ang mga lider dili na kinahanglan nga magdala sa ilang USB.
Ang Western Digital TV mao ang girekomendar nga solusyon gikan sa Meetinghouse Technology team. Tan-awa ang impormasyon sa Western Digital TV nga anaa sa Clerk Support site.
Ang Roku 2 XS mao ang susama nga device sa WD TV, apan kini dunay duha ka dagkong problema: kinahanglang dunay mogamit og credit card aron ma-activate ang Roku account, ug usahay dunay mogawas nga ads sa display.
Pagpangayo og Tabang
Kon kamo nanginahanglan og tabang sa video, adto sa LDSTech Forum sa https://tech.lds.org/forum ug i-post ang inyong pangutana sa seksyon sa Digital Presentation sa forum.
Ang LDSTech Forum naglangkob sa daghang mga bolunter ug mga empleyado kinsa adunay kahibalo ug interesado sa pagpaambit og mga solusyon sa pagpasalida sa video diha sa mga meetinghouse.
Makapangayo usab kamo og tabang sa inyong stake o ward technology specialist.


text:
Pangayo og libreng kopya sa Basahon ni Mormon
Ang mga misyonaryo naghatag og mga kopya sa Basahon ni Mormon sa tibuok kalibutan, bisan ikaw mobasa niini. Mao nga unsa kini nga libro? Ihatag kini nga libre, ngano nga daghan kaayong mga miyembro sa Ang Simbahan ni Jesukristo sa mga Santos sa Ulahing mga Adlaw miisip sa ilang Basahon ni Mormon nga usa sa ilang labing bililhong kabtangan? Unsa nga klase sa libro ang makaingon nga daghan kaayong mga magbasabasa nga mousab sa ilang mga kinabuhi, sa ilang mga hunahuna ug sa ilang mga kasingkasing? Unsa nga klase sa libro ang makatubag sa ingon og dili matubag nga mga pangutana sa kinabuhi?
Ang Basahon ni Mormon mao ang pulong sa Dios, sama sa Biblia. Kini Balaan nga Kasulatan, uban sa porma ug sulod nga susama sa Biblia. Ang duha ka mga libro naglakip sa giya sa Dios sumala 00004000 sa gipadayag sa mga propeta ingon man usab sa relihiyosong mga kasaysayan sa lain-laing mga sibilisasyon. Samtang ang Biblia gisulat ug mahitungod sa mga tawo sa yuta sa Israel ug sa palibut nga mga dapit, ug nahitabo gikan sa pagkalalang sa kalibutan hangtud sa mubong panahon human sa kamatayon ni Jesukristo, ang Basahon ni Mormon naglakip sa kasaysayan ug sa pakigsandurot sa Dios uban sa mga tawo kinsa nagpuyo sa Amerika tali sa mga 600 BC ug 400 AD. Ang mga propeta diha sa Basahon ni Mormon nagrekord sa pagpakigsandurot sa Dios uban sa Iyang mga katawhan, nga gihiusa sa usa ka propeta nga ginganlan og Mormon ngadto sa bulawan nga mga palid.
Sa wala pa kining matinud-anong mga Kristiyano mangamatay, ang ilang rekord luwas na nga natagoan. Nakuha ni Joseph Smith kining karaang mga rekord niadtong 1827, ug uban sa gasa ug gahum sa Dios si Joseph nakahimo sa paghubad sa karaang mga sinulat unsay nia nato karon. Ang Basahon ni Mormon, uban sa Biblia, nagpamatuod nga si Jesukristo mao ang atong balaan nga Manunubos ug nga pinaagi sa pagpuyo sumala sa Iyang ebanghelyo makakaplag kita og kalinaw niini nga kinabuhi ug mahangturong kalipay sa kinabuhi nga umaabut.


text:
Naa pay balay na ulian na pirmi ra gasapot. AMBOOOOT LORD TABANG GALAGOT JUD KO
Ikaw nay nagtabang ma inform silas danger sa coronavirus, ikaw pay I smart-shame. DI KO SMART PERO ATLEAST GITABANGAN TAMOG PASABOT, KAY DUTY NA NAKO AS SOMEONE FROM THE MED FIELD. BWESIT
-
New conversation
-
Show this thread
-
Naa pay di ka pwede magpakitag kakapoy kay dapat mas kapoy jud siya. MAY GALE KA MAKATULOG KAG ADLAWAN.Show this thread
End of conversation
-
Loading seems to be taking a while.
Twitter may be over capacity or experiencing a momentary hiccup. Try again or visit Twitter Status for more information.


text:
Health micro-insurance
Angayan mahibaloan unsa ang nagkahiusang katawhan alang sa kasigurohan sa maayong panglawas sa Sta. Josefa (NAKKAMPAS) (In Visayan): Brochure
Isentro ang istorya sa mga hinanali o wala damha nga mga balatian ug ang epekto sa ila sa panghitabo.
- Angayan mahibaloan unsa ang nagkahiusang katawhan alang sa kasigurohan sa maayong panglawas sa Sta. Josefa (NAKKAMPAS) (In Visayan): Brochurepdf - 2.1 MB
-
Pangutan-a:
- Unsa nga mga kahadlok sa kinabuhi nga atong giatubang karon? Unsay atong nakita sa hulagway?
- Mga pananglitan sa mga kahadlok sa kinabuhi mao ang pagkabiktima sa pagpangawat, mga kalamidad sama sa bagyo, linog ug uban pa, aksidente ug wala damha nga mga balatian.
- Nahitabo na ba ni sa inyo? Isugilon o iistorya ang kasinatian.


text:
Unsa ang gituohan sa Mormons mahitungod sa kinaiya sa Dios?
Ang Dios hingpit, maalamon sa tanan, ug gamhanan sa tanan; ang magmamando sa universo (tanang kalibutan). Siya maloloy-on, mabination, ug makiangayon usab. Siya ang atong Amahan sa Langit. Kita gibuhat sa Iyang kaugalingong dagway (Genesis 1:27). Siya adunay lawas nga sama sa atoa, apan ang lawas sa Dios imortal, hingpit, ug adunay himaya nga dili ikahulagway sa mga pulong. Tungod kay kita Iyang mga anak, nakaila ug nahigugma Siya kanato kada usa. Siya adunay plano sa pagtabang sa Iyang mga anak nga makakaplag og kalipay niini nga kinabuhi ug makabalik sa pagpuyo uban Kaniya kon matapos na kining kinabuhia.
-
Deborah Dushku Gardner mitubag …
Nagatuo kami nga si Jesukristo Anak sa Dios ug, lahi nga personahe sa Dios nga Amahan. Busa, nagtuo kami mga ang Dios nga Amahan, Iyang anak si Jesukristo, ug ang Espiritu Santo tulo ka managlahi nga personahe, apan usa ang katuyoan. Nagtuo kami nga ang Dios nga Amahan mipadala dinhi sa iyang anak si Jesukristo sa pagtubos kanato gikan sa mga sala ug himoong posible ang pagkabanhaw alang natong tanan. Ang among depinisyon sa Dios nga Kapangulohan maoy nakapalahi kanamo sa ubang relihiyon. Daghan ang ipakita
-
Yvette mitubag …
Ang Dios ang akong Langitnong Amahan - ang amahan sa atong mga espiritu. Gilalang kita sa Iyang panagway, mao usab ang atong pisikal nga lawas gilalang sa panagway sa yutan-on natong ginikanan. May lawas siya ug unod ug bukog sama kanato, apan usa ka hingpit nga binuhat. Isip atong amahan, ang Dios buot nga kita mahisama kaniya ug makabalik og puyo uban Kaniya sa umaabut. Nakaila gayud Siya kanato ug mahunahunaon sa matag indibidwal; gusto siyang magmalipayon kita, apan dili mamugos kanato. Hinoon, mihatag siya og mga patakaran, nga ginganlan og mga sugo, aron matabangan kitang mohimo og mga desisyon nga mogiya kanato sa kalipay. Daghan ang ipakita


text:
Unsa ang usa ka ward/stake/branch?
Ang atong lokal nga mga kongregasyon gitawag og mga ward (o mga branch alang sa gagmay nga mga kongregasyon). Kini hiyograpiyang giorganisar, ug ang mga miyembro motambong sa ward o branch duol sa ilang balay. Tungod kay sa Ang Simbahan ni Jesukristo sa mga Santos sa Ulahing mga Adlaw ang tanang mga materyal sa pagtudlo mao ra sa tanang mga ward ug branch, ang usa magtuon sa samang leksyon bisan asa pa sila mosimba sa kalibutan. Ang espirituhanong lider sa kada ward gitawag og bishop (o branch president alang sa mga branch). Miyembro siya sa kongregasyon kinsa gihangyo sa pagserbisyo isip bolunter niini nga posisyon. Grupo sa mga ward moporma og usa ka stake, ug ang lider sa stake mao ang presidente sa stake. Ang “stake” dili termino nga makita sa Bag-ong Tugon, apan gikuha kini gikan sa Daang Tugon nga naghulagway og tolda diin ang “tolda,” o simbahan, gipatindog pinaagi sa mga stake (tan-awa sa Isaias 54:2).
Ang ward o branch usa ka komunidad diin ang mga miyembro makapalambo og panaghigalaay ug magtinabangay sa usag usa. Ang mga miyembro naningkamot sa pagsunod sa mga pagtulun-an sa karaang propeta kinsa nagtudlo nga kon kita mabunyagan, kita “andam sa pagtambayayong sa usag usa nga mga alantuson, nga sila mahimo nga magaan” ug “andam sa pagbangutan uban niadto nga nagbangutan; oo, ug sa paghupay niadto nga nagkinahanglan og kahupayan” (Basahon ni Mormon, Mosiah 18:8-9). Pinaagi sa serbisyo, ang mga miyembro mopagaan sa alantuson sa usag usa ug mopadayag sa ilang gugma.
-
Joy mitubag …
Ang ward mao ang usa ka kongregasyon nga ang mga miyembro kabahin sa sulod sa hiyograpikanhong [geographical] area. Ang stake naglangkob og nagkalainlaing mga ward sulod sa mas dako nga hiyograpikanhong area. Sama pananglit, ako miyembro sa Hawaii Kai Ward sa Honolulu Stake. Ang branch sama kaayo sa usa ka ward, gawas nga naglangkob kini og mas diyutay nga mga tawo. Daghan ang ipakita


text:
You are using an outdated and unsupported browser. For a better experience, please upgrade to the latest version of FireFox, Chrome, Safari, Opera, or Internet Explorer. Thanks! [close]
Ang kalipay gumikan sa bag-ong kinabuhi nga gihatag pinaagi sa sakripisyo ni Jesukristo dili kay litukon lamang pinaagi sa mga pulong. Kini nga serye sa animated nga mga GIF tin-aw nga maghulagway kon unsay posible sa atong kinabuhi tungod ni Jesukristo.
1 Mga Taga-Corinto 15:22—Kay maingon nga diha kang Adan ang tanan nangamatay, maingon man usab diha kang Kristo ang tanan mangabuhi.


text:
Unsa ang imong gibuhat sa pagtabang og lig-on sa imong pamilya ug paghimo niini nga malampuson?
-
みちお (Hosaka Michio) mitubag …
Mogahin mi og panahon isip pamilya, hisgutan namo ang kada adlaw nga mga panghitabo sa among kinabuhi, ug maghisgot mi bahin sa ebanghelyo. Daghan ang ipakita
-
Mehrsa mitubag …
Matag Lunes, duna mi gabii sa panagpundok sa pamilya. Paborito ni nga gabii sa akong mga anak. Manganta mi ug mag-ampo ug may mubo nga leksyon sama sa, pagpakigbahin o serbisyo o pag-ampo dayon magdula mi sama sa game like a duck, duck, goose ug dayon mangaon. Ganahan kaayo mi niini ug naghatag ni namo og kalinaw sa panimalay nga sagad samok. Daghan ang ipakita
-
Lori mitubag …
Ang akong pamilya ang pinakaimportante kanako…samtang ang ka-busy usahay basihan sa among iskedyul, naningkamot ko nga pahimuslan og maayo ang among “dili busy nga panahon”. Naningkamot mi nga malayo sa kalibutanong butang…pasagdan ang telepono, pagngon ang TV ug computer ug magbuhat sa kinaraang maayo nga panahon sa pamilya. Kon ang mga iskedyul walay klaro, mohangyo ang mga bata, “Pwede bang duna tay gabii sa “Pamilya”?” Kasagaran mga duladula ra kini, popcorn, fire in the fire pit…bisan unsa lang para sa tanan!!! Daghan ang ipakita
-
Sally Anne mitubag …
Nalipay ko sa akong pamilya. Sulod sa taas nga panahon wala ko kaamgo unsa kaimportante ang pamilya. Mahitungod ni kanako…naghunahuna lang sa kaugalingon apan nasayud ko nga sila ang akong bahandi! Akong girespeto ang ilang panahon ug ilang dapit ug kon nagkinahanglan sila og kadasig malipay kong motabang. Ang pamilya importante kaayo! Makadasig nga makita ang tipik sa akong pagkatawo diha kanila. WOW! Daghan ang ipakita
-
Ruth mitubag …
Ako ug ang akong bana misulat og family mission statement mga tuig nang milabay sa among anibersaryo. Nakatabang ni nakong makahan-ay og plano unsay gusto namong mahitabo sa among pamilya karon ug sa umaabut. Gibuhat namo ni sa hinay-hinay ug nakakaplag og kalig-on sa nag-unang sukaranan, sama sa pag-ampo ug kanunay nga pagbasa sa kasulatan sa pamilya. Manimba mi kada Dominggo, moambit sa Sakrament (sama sa komyunyon). Ipasabut namo sa mga bata nganong importante ang Sakrament ug ang simbahan kanamo. Naningkamot sab mi nga mag-family night kada semana, nga sa Mormon nga simbahan gitawag kini og Family Home Evening. Matag semana ang akong bana ug ako motudlo og mubo nga leksyon bahin sa ebanghelyo, sundan kasagaran og usa ka dula. Usahay among bation nga ang mga bata wala maminaw, apan igkadugayan maghisgot sila og butang gikan sa leksyon ug among naamguhan nga naminaw diay sila. Kasagaran, naningkamot ming makahimo og maayong ehemplo. Kon makita sa atong mga anak nga mitabang ta sa uban, gusto sab silang magtinabangay - kanunay sundon sa mga bata ang ilang ginikanan. Gawas sa family home evening, duna mi panagsa “executive session”, diin ang akong bana ug ako maghisgot bahin sa among panginahanglan isip pamilya (sa pinansyal, edukasyon, pisikal, espirituhanon, ug uban pa.). Usahay ang mga butang ingon og bug-at, apan maningkamot ming makahunahuna og mga paagi aron molampus mi. Niining executive meeting ribyuhon sab namo ang nangagi nga tumong ug hisgutan kumusta na kini ug unsay mas maayong himoon. Buhat kini nga naglambo. Daghan ang ipakita
-
Daisy mitubag …
Ako ug akong bana mag-ampo matag buntag ug gabii, ug may tinagsa sab nga pag-ampo. Magtuon sab mi og dungan sa mga kasulatan ug sa tinagsa. Agi’g dugang, mogahin mi og usa ka gabii matag semana sigon sa giawhag sa Simbahan, Lunes sa gabii ug nahibalo nga usahay lisud ang adlawng Lunes, mapuslanon gyud nga ang Lunes mao sab ang among “family home evening”. Manganta mi og himno, magplano alang sa semana, dunay espirituhanong panghunahuna, ug dayon magdula. Gitinguha namo ang kalipay sa usag usa kay sa kaugalingon, magsultihanay mi ug naningkamot sa maayong pagpakabuhi, dili maghinakog, sigon sa gitudlo ni Kristo. Daghan ang ipakita
-
Rose Yvette mitubag …
Bisan sa mga tintasyon nga masubsob sa akong trabaho sa art, midesisyon mi sa akong bana nga sa balay lang ko nga mahimong full-time nga inahan. Sigurado kong kini nga desisyon nakapasagmuyo sa pipila sa akong mga propesor kinsa naglaum og malampusong panarbaho alang nako human og eskwela. Bisan pa, midesisyon kami niini kay anaa kami sa posisyon nga makakab-ot niini nga tumong, ug dili kami mohukom ni bisan kinsa sa nanarbaho nga inahan, o single nga inahan nga kinahanglang manarbaho. Haum kini nga desisyon sa kahimtang sa among pamilya. Akong gipili nga dili una manarbaho hangtud mahingkod na sila, o gamay lang una ang akong trabaho, ilabi na nga gagmay pa sila. Human sa 19 ka tuig nga pag-atiman sa mga bata, nagpasalamat ko niana nga desisyon, dili lang kay naa ko sa tanang panahon, sa maayo ug sa dili maayo, talagsaon ug mahagiton, apan kon molabay na kini, dili na nimo kini makuha og balik. Ug sa kalit milapas na kadtong 19 ka tuig. Wala gayud ko magmahay nga sa balay ra ko uban sa akong mga anak. Wala sab ko mapugos nga buhaton kini. Kadto akong desisyon. Samtang ang kalibutan dili kaayo mouyon niana nga desisyon, ug minus ang respeto sa akong kaalam, maingon og dili haum nga hunahunaon sa uban nga ang pagka-mama dili mahitungod “kanako”. Mahitungod kini “kanila” ug sa pag-amuma sa gagmay pa nga kasingkasing ug hunahuna aron sila makamao, makakat-on, manggihunahunaon, mga tawo nga may integridad ug maayong kinaiya, ug labaw sa tanan, mga bata nga kanunayng mobati nga gihigugma, may pagsalig sa kaugalingon, mga anak sa Dios, may kahibalo sa kahingpitan sa Ebanghelyo ni Jesukristo. Ilabi na karon nga ang 3 sa 4 nakong anak mga tin-edyer na, klaro na kaayo nako karon sa unsang paagi ang desisyon nga full-time ko nga inahan hingpit nga nakabenipisyo nila ug kanako. Suod ug lig-on ang among relasyon ug akong nakita unsa nga matang sa indibidwal sila sa umaabut. Dili lamang sila mga bata nga mga maayo og kinaiya nga may taas nga sumbanan ug pagbati sa responsibilidad, nagkahingkod sila nga maayong mga higala ingon man ngari kanako. Sa katapusan, ang kahingpitan sa Ebanghelyo gidesinyo aron pag-abag sa mga pamilya sa pagmugna og relasyon nga may tinuod nga kahulugan, dili pinugngan nga paghigugmaay, bisan sa lisud nga panahon, gitambagan kami nga mag-ampo, motabang ug moserbisyo sa usag usa ug sa paghigugma nga walay kondisyon. Ug dili sama sa ubang kahimtang, ang mga ginikanan may katungod nga makadawat og tubag sa mga pag-ampo kabahin sa sagrado kaayo namong pagkatinugyanan sa among mga anak. Natambagan kami nga ilakip ang Langitnong Amahan sa buluhaton sa pagkaginikanan, dako kini nga kahupayan. Isip ginikanan, nakadawat ko’g daghan kaayong tubag sa pag-ampo para sa akong mga anak ug sa espiritwal nilang panginahanglan, gani sa kahibalo nga ang bata anaa sa espirituhanong pamiligro. Mapasalamaton kaayo ko sa gahum sa pag-ampo. Nagpasabut kini nga ang Dios ug ang kahingpitan sa Ebanghelyo niining ulahing mga adlaw tinuod. Akong nakita ang iyang kamot matag adlaw sa ginagmay ug sa delikadong mga butang sa akong kinabuhi, makaduol ko sa Langitnong Amahan unsaon nga maayong paggamit sa akong panahon ug pagserbisyo sa pamilya. Nakatabang sab nako ang pag-ampo aron mabuntog ang makaluya nga mga panahon kay ang kaluya ug kalisdanan anaa kanunay sa pamilya, ug sa pagpakigbatok niini. Ang estilo sa akong pagkaginikanan nga gipasikad sa gugma ni Jesukristo kanunayng nakapahinumdom nila nga sila mga anak sa Dios. Ang pagpamalandong ug pag-ampo atol sa makaluya nga mga panahon makapatin-aw sa akong panghunahuna, sa pag-ingon “unsaon kaha kini pagsulbad sa Ginoo?” o “palihug lig-una ko” aron makalikay ko sa kapungot ug akong maatubang ang mga sitwasyon nga mas hapsay ug mamintenar ang dignidad sa tanan. Sa katapusan, ang kaanad nga mag-ampo ug magtuon sa kasulatan matag adlaw, mangayo og Langitnong panabang sa inadlaw nga buhat diha sa tinagsa ug sa pamilya nga pag-ampo, makamugna og makahuluganong panahon, nga sagad mosangput sa wala planoha nga mga hitabo, mao ang pamaagi nga gidesinyo sa Langitnong Amahan aron malig-on ang mga pamilya. Daghan ang ipakita


text:
Unsa ang matang sa mga tulumanon sa simbahan sa Mormons? Makasulod ba ang mga bisita sa mga miting sa simbahan? Makatambong ba ako sa simbahan?
Ang among importante nga tulumanon sa pagsimba sa pamilya gitawag og sakrament miting. Kini nga miting pagahimoon sa among chapel sa Dominggo ug molungtad og 70 minutos. Ang mga bisita welcome nga motambong. Komon alang sa mga pamilya nga motambong, ug kami naanad na nga dunay mga bata sa kongregasyon.
Ang kasagaran nga miting maglakip sa mosunod:
- Mga Himno: Relihiyoso nga mga kanta nga kantahon sa kongregasyon (adunay mga libro sa himno nga magamit).
- Mga pag-ampo: Ihalad sa lokal nga mga miyembro sa Simbahan.
- Pag-ambit sa sakrament (pagkalawat): Ang sakrament naglangkob sa giandam nga pan ug tubig, nga gipanalanginan ug ipaambit sa mga naghupot sa priesthood ngadto sa mga nanambong kinsa buot moambit.
- Mga mamumulong: Sa kasagaran ang miting adunay duha o tulo ka gitudlo nga mga mamumulong.
(Pahibalo: Dili kami mopasa og plato o mangayo og mga donasyon isip kabahin sa among tulumanon sa pagsimba).
Ang mga bisita welcome usab sa pagtambong sa mga miting sa Dominggo nga mag-una o mosunod sa sakrament miting:
- Mga klase sa Sunday School gitanyag alang sa kada grupo sa pangidaron, sugod sa 12 anyos.
- Ang mga miting sa primary naglangkob sa tulumanon sa grupo nga mga klase ug sa kaedad alang sa mga bata nga 3 hangtud 11 anyos.
- Adunay nursery alang sa gagmay nga mga bata, nag-edad og 18 ka bulan hangtud 3 anyos.
- Ang mga miting sa Young Women adunay mga klase alang niadtong 12 hangtud 17 anyos.
- Ang miting sa Relief Society alang sa mga babaye nga nag-edad og 18 anyos ug pataas.
- Ang mga miting sa priesthood naghatag og mga klase sa ka-edad alang sa mga lalaki nga 12 anyos ug pataas.
-
Stan mitubag …
Ang mga tulumanon sa simbahan sa Mormon mokabat og tulo ka oras. Ang unang oras mao ang Sakrament miting diin maminaw mi sa mga mamumulong nga maghisgot kabahin sa baruganan sa ebanghelyo, ug moambit sa sakrament sa pagbag-o sa among pakigsaad sa Dios. Ang ikaduhang oras mao ang klase sa Sunday School. Karong tuiga nagtuon mi sa Daang Tugon. Ang magtutudlo mohatag sa leksyon ug moawhag og partisipasyon sa klase ug diskusyon. Atol sa ikatulo nga oras, ang mga babaye moadto sa Relief Society ug ang mga lalaki moadto sa Priesthood meeting diin magkat-on mi sa mga baruganan sa ebanghelyo ug unsaon sa paggamit niini sa among kinabuhi isip mga katawhan sa simbahan. Sa ikaduha ug ikatulong oras, ang gagmay namong anak motambong sa Primary diin manganta sila ug may mga leksyon kabahin sa mga baruganan sa ebanghelyo sumala sa ilang panabut. Ang among mga tin-edyer motambong sa mga kalse sa Young Women ug Young Men diin didto usab, magkat-on sila kabahin sa mga baruganan sa ebanghelyo ug unsaon paggamit niini sa ilang kinabuhi. Ang mga bisita welcome kanunay! Daghan ang ipakita


text:
You are using an outdated and unsupported browser. For a better experience, please upgrade to the latest version of FireFox, Chrome, Safari, Opera, or Internet Explorer. Thanks! [close]
Ang kalipay gumikan sa bag-ong kinabuhi nga gihatag pinaagi sa sakripisyo ni Jesukristo dili kay litukon lamang pinaagi sa mga pulong. Kini nga serye sa animated nga mga GIF tin-aw nga maghulagway kon unsay posible sa atong kinabuhi tungod ni Jesukristo.
Isaias 1:18—Umari kamo karon, ug usahan ta paghusay, nag-ingon ang Ginoo: bisan pa ang inyong mga sala mapula, sila pagapution ingon sa nieve; bisan pa sila lubos mapula, sila mahimong sama sa maputing balhibo sa karnero.


text:
Ngano/Unsaon ninyo sa pagpakigbahin sa ebanghelyo ngadto sa inyong mga higala?
-
John mitubag …
Ang kalipay masinati gumikan sa trabaho ug kinabuhi. Sagad kong motuo nga kon duna kay pamilya ug mga anak, dili ka malipay kon sila dili malipayon o dili maayo ang ilang pag-eskwela. Nakita nako nga isip ginikanan dili igo nga kita ra ang magtudlo sa atong mga anak. Akong nakita ang gahum sa relihiyon nga nagtabang sa paghulma sa mga bata sa ilang panan-awon sa kalamboan. Kon sila may pagdasig sa kaugalingon, ang ilang mga abilidad sa paghimo sa mga butang molambo, lakip ang pagtuon. Sagad nakong hisgutan ang ebanghelyo ngadto sa akong mga higala nga may kalabutan sa edukasyon sa ilang mga anak. Daghan ang ipakita
-
Denny mitubag …
Nagserbisyo ko sa mga tawo sa among komunidad nga nanginahanglan kaayo. Nakigtambayayong ko sa akong mga higala ug mga silingan. Maayo kaayo ni nga paagi sa pagpakita sa ebanghelyo. Dunay daghang mangutana nako kabahin sa Mormons bisan wa ko maghisgot bahin niini. Dili gyud ko maulaw sa pagpahibalo sa mga tawo nga usa ko ka Mormon ug malipay ug maningkamot kong motubag o sa pangutana kabahin sa simbahan. Mas sayon ang pagpaila nila ngadto sa mga misyonaryo. Daghan ang ipakita


text:
Ngano nga ang Mormons nagtuo sa Biblia?
Ang Balaan nga Biblia nagmatuod sa pagkabalaan ni Jesukristo ug nakaimpluwensya ug nakapaluyo sa minilyon Niyang mga sumusunod. Koleksyon kini sa sagrado nga mga sinulat nga naglakip sa mga pagpadayag sa Dios ug mga asoy sa Iyang mga pakigsandurot sa Iyang mga anak didto sa Balaan nga Yuta.
Ang makasaysayanong asoy sa Biblia naglakip sa daghang mga siglo, gikan sa panahon ni Adan hangtud sa kamatayon sa mga Apostoles. Ingon man usab ang kadaghanan nga mga libro sa Biblia gisulat ug mahitungod sa mga propeta nga nagpuyo sa lain-laing panahon sa kasaysayan sa kalibutan.
Tingali nakahibalo ka, ang Biblia gibahin ngadto sa Daang Tugon ug Bag-ong Tugon.
Ang Daang tugon naglakip sa sagrado nga mga teksto nga gisulat sa wala pa ang pagkatawo ni Kristo. Daghang mga propeta sa Daang Tugon nanagna sa pag-anhi sa Manluluwas ug Manunubos (Tan-awa sa Isaias 7:14, 9:6, 53:3-7).
Ang Bag-ong Tugon nagsulti kanato sa kinabuhi sa Manluluwas ug Manunubos, nga mao si Jesukristo. Nagsulti usab kini sa pagkaestablisar sa Iyang orihinal nga Simbahan.
-
Sergio mitubag …
Mituo kami sa Biblia kay kini pulong sa Dios. Yano ug sayon. Ang pagbaton niini nga basahon ug makabasa sa kinabuhi sa Manluluwas, sa mga milagro nga Iyang gipanghimo ug sa mga kinabuhi nga Iyang gitandog usa ka talagsaong panalangin natong tanan. Dugang pa, ang pagbasa ug pagkat-on bahin sa walay hinakog nga gugma sa tibuok Niya nga pagpakabuhi, nga gitapos sa maulaon Niya nga pagsakripisyo alang nimo ug kanako, nagpaduol kanako sa espirituhanong paagi ngadto Kaniya. Daghan ang ipakita
-
Allan mitubag …
Kay kini pulong sa Dios. Daghan ang ipakita


text:
Ang tanan bang Mormons kinahanglang moserbisyo og misyon?
Adunay lig-on kaayo nga tradisyon sa misyonaryo nga pagserbisyo sa Simbahan. Ang Manluluwas mitudlo, “Busa panglakaw kamo, ug pagsangyaw sa tanang kanasuran” (Mateo 28:19). Giisip sa mga miyembro sa Simbahan nga usa ka pribelihiyo sa pagpakita sa ilang gugma alang sa ubang tawo ug sa Ginoo pinaagi sa pagpakigbahin sa ebanghelyo.
Sa kasagaran ang mga misyonaryo magsugod sa pagserbisyo kon sila anaa sa 19 hangtud sa 21 anyos. Daghang retirado na nga mga senior, mga lalaki, mga babaye, ug minyo nga magtiayon moserbisyo usab og mga misyon. Ang mga misyonaryo moserbisyo gikan sa 18 ka bulan hangtud sa 2 ka tuig. Ang mga misyon boluntaryo, ug ang mga misyonaryo wala bayri alang sa ilang serbisyo. Ang mga misyonaryo gikan sa tibuok kalibutan, ug sila moserbisyo bisan asa sila tawaga sa Simbahan. Samtang nagserbisyo nga full-time nga mga misyonaryo, ang mga misyonaryo mao ang opisyal nga mga representante sa Simbahan.
-
Jason mitubag …
Ang yanong tubag dili - bisan og giawhag gayud ang mga batan-ong lalaki sa edad nga 19 nga mag-full-time misyon. Samtang nagtubo ko sa Simbahan, wala ko makamisyon . Pagpili kadto nga akong gihimo pinasikad sa espirituhanon nakong paglambo nianang panahona. Ug importante kadto nga personal nga pagpili, ug nalipay ko nga mihimo niini. Daghan ko’g maayong higala ug sakop sa pamilya nga nagserbisyo og full-time nga misyon ug bulahan kong anaa sa Simbahan diin akong makita ang takus, espirituhanong andam nga mga batan-ong lalaki nga mag-misyon. Sila adunay talagsaong mga kasinatian ug sila impluwensyal nga mga misyonaryo. Apan nakasabut ang Simbahan nga kitang tanan dunay personal nga espirituhanong panaw ug dili tanang batan-ong lalaki andam nga mag-full-time misyon kon mag-19 anyos na. Usa ko niana. Nagpasalamat ko sa personal nga kagawasan ug responsibilidad nga gihatag sa Simbahan kanako sa paghimo ana nga desisyon ug magpadayon sa kaugalingon nakong dalan sa pagka-espirituhanon. Dili unta ko karon ingon niini kon wala dawata kana nga responsibilidad. Daghan ang ipakita
-
Valentin mitubag …
Nagatuo ko nga kita may calling gikan sa Langitnong Amahan sa pagserbisyo sa atong mga kaigsoonan. Siya mohatag sa tanang tawo og katungod sa pagpili aron pagbuhat sa iyang kabubut-on. Nahibalo kong gusto nila nga magmisyon ko ug gusto sab ko. Daghang misyonaryo miingon nako unsa kanindot ang pagserbisyo og misyon ug gusto kong mobati niana nga kalipay, akong gipasalamatan ang Langitnong Amahan sa mga misyonaryo nga mitabang nga mahatagan ko og kahupayan ug kalinaw sa akong kalag. Nagpasalamat ko kaniya sa oportunidad nga makaserbisyo, nahibalo ko nga ang Langitnong Amahan mohimo og paagi nga akong matuman ang iyang ipabuhat kanako. 1 Nephi 37 Daghan ang ipakita


text:
Unsa ang pagtuo sa Mormons sa katuyoan sa kinabuhi?
Nakahunahuna ka ba nga dunay mas labaw pa sa kinabuhi kay sa pagpakabuhi lang kada adlaw? Aduna pay—daghan. Ang imong kinabuhi adunay balaan nga katuyoan.
Ang Dios, ang imong Langitnong Amahan, miandam og talagsaong plano alang sa imong kalipay. Kon ikaw makaamgo nga ang Dios adunay plano alang nimo, mas sayon nga makasabut ngano nga ikaw ania sa kalibutan. Ang Dios gusto nga ang Iyang tanang mga anak mouswag ug mahisama Kaniya. Kini nga panahon sa Kalibutan naghatag og oportunidad alang nimo nga motubo ug mouswag. Ang pag-anhi dinhi makatugot nimo sa:
- Pagdawat og pisikal nga lawas.
- Paggamit sa kabubut-on ug pagkat-on sa pagpili tali sa maayo ug dautan.
- Pagkat-on ug pag-angkon og kasinatian nga makatabang nimo nga mahisama sa imong Langitnong Amahan.
- Paghimo og mga relasyon sa pamilya nga mahimong mahangturon.
Pinaagi sa pagsunod sa plano sa atong Langitnong Amahan, ikaw—sama sa tanang mga anak—sa Amahan sa umaabut makabalik sa pagpuyo uban Kaniya ug uban sa imong mga minahal. Makabaton ka og mas dako nga kalinaw niini nga kinabuhi ug mahangturong kalipay sa kinabuhi nga umaabut.
-
Tom mitubag …
Ang pinakatuyo sa atong mortalidad mao ang pag-andam sa pakighimamat sa Dios. Naghulma sab kita og mga relasyon sa pamilya nga magpadayon sa kahangturan. Human sa mortalidad, magpadayon ang atong kinabuhi uban sa katuyoan nga molambo sa kahangturan, mas mahisama sa Dios. Daghan ang ipakita
-
Mike mitubag …
Ang mga Mormons mituo, una sa tanan, nga ang katuyoan sa kinabuhi … mao ang kalipay! Nagpuyo kita uban sa atong Langitnong Amahan sa wala pa ta moanhi sa yuta, aron mahisama ta Kaniya (ug magmalipayon), gikinahanglan nga moanhi ta sa yuta sa pag-angkon og lawas ug ipamatuod ang atong kaugalingon. Kini nga kinabuhi usa ka lakang sa atong kalamboan isip Iyang mga anak--ug kabahin kini sa Iyang plano sa atong mahangturong kalipay. Daghan ang ipakita
-
Mia mitubag …
Ang katuyoan sa kinabuhi mao ang pagkat-on, pagtubo, pagbaton og pamilya ug pagbalik ngadto sa atong Langitnong Amahan.. Daghan ang ipakita